
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1184 

9 Μαίου 2014 


ΑΠΟΦΑΣΕΙ Σ 

Αριθ. Η.Π. 23615/651/Ε.103 

Καθορισμός κανόνων, όρων και προϋποθέσεων για την 
εναλλακτική διαχείριση των αποβλήτων ειδών ηλεκτρι¬ 
κού και ηλεκτρονικού εξοπλισμού (ΑΗΗΕ), σε συμμόρ¬ 
φωση με τις διατάξεις της Οδηγίας 2012/19/ΕΚ «σχετικά 
με τα απόβλητα ηλεκτρικού και ηλεκτρονικού εξοπλι¬ 
σμού (ΑΗΗΕ)», του Ευρωπαϊκού Κοινοβουλίου και του 
Συμβουλίου της 4ης Ιουλίου 2012 και άλλες διατάξεις. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του άρθρου δεύτερου του Ν. 2077/1992 
«Κύρωση Συνθήκης για την ΕυρωπαϊκήΈνωση» (Α' 136) και 
τις διατάξεις των άρθρων 1 και 2 (παρ. 1ζ) του Ν.1338/1983 
«Εφαρμογή του Κοινοτικού Δικαίου» (Α' 34) όπως τρο¬ 
ποποιήθηκε με το άρθρο 6 του Ν. 1440/1986 «Συμμετοχή 
της Ελλάδας στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων κ.λπ. 
(Α' 70) και του άρθρου 65 του Ν.1892/1990 (Α' 101). 

2. Τις διατάξεις του Ν.2939/2001 «Συσκευασίες και εναλ¬ 
λακτική διαχείριση των συσκευασιών και άλλων προϊό- 
ντων-Ίδρυση Εθνικού Οργανισμού Εναλλακτικής Διαχεί¬ 
ρισης Συσκευασιών και Αλλων Προϊόντων (Ε.Ο.Ε.Δ.Σ.Α.Π.) 
και άλλες διατάξεις» (Α' 179) και ειδικότερα των άρθρων 
15,16 (παρ. 2), 17, 20 και 24 αυτού, όπως τα άρθρα αυτά 
τροποποιήθηκαν με τα άρθρα 4, 5,6 και 7 του ν. 3854/2010 
(Α' 94), και στη συνέχεια με τα άρθρα 6 και 46 του ν. 4042/ 
2012 (Α' 24). 

3. Τις διατάξεις του Ν.4042/2012 «Ποινική προστασία 
του περιβάλλοντος - Εναρμόνιση με την Οδηγία 2008/99/ 
ΕΚ - Πλαίσιο παραγωγής και διαχείρισης αποβλήτων - 
Εναρμόνιση με την Οδηγία 2008/98/ΕΚ. Ρύθμιση θεμάτων 
Υπουργείου Περιβάλλοντος, Ενέργειας και Κλιματικής Αλ¬ 
λαγής» (Α' 24). 

4. Τις διατάξεις του ν. 4014/2011 «Περιβαλλοντική αδειο- 
δότηση έργων και δραστηριοτήτων, ρύθμιση αυθαιρέτων 
σε συνάρτηση με δημιουργία περιβαλλοντικού ισοζυγίου 
και άλλες διατάξεις αρμοδιότητας Υπουργείου Περιβάλ¬ 
λοντος, Ενέργειας και Κλιματικής Αλλαγής» (Α' 209). 

5. Τις διατάξεις του Π.Δ. 148/2009 «Περιβαλλοντική ευ¬ 
θύνη για την πρόληψη και την αποκατάσταση των ζημιών 


στο περιβάλλον-Εναρμόνιση με την οδηγία 2004/35/ΕΚ ... 
κλπ» (Α' 190). 

6. Την οδηγία 2012/19/ΕΚ του Συμβουλίου της 4ης Ιου¬ 
λίου 2012 Ευρωπαϊκού Κοινοβουλίου και του Συμβουλίου 
(ΕΕΙ_ 197/38/2012). 

7. Το άρθρο 30 της οδηγίας 2012/18/ΕΚ του Συμβουλίου 
της 4ης Ιουλίου 2012 Ευρωπαϊκού Κοινοβουλίου και του 
Συμβουλίου (ΕΕί 197/1/2012). 

8. Το Π.Δ. 99/2008 «Συγκρότηση, διάρθρωση και λει¬ 
τουργία του Εθνικού Οργανισμού Εναλλακτικής Διαχεί¬ 
ρισης Συσκευασιών και Αλλων Προϊόντων (ΕΟΕΔΣΑΠ) 
και Κανονισμός Οικονομικής Διαχείρισης και Προμηθειών 
του Οργανισμού» (Α' 154), όπως τροποποιήθηκε με το 
άρθρο 8 του ν. 3854/2010 (Α' 94) και στη συνέχεια με το 
άρθρο 46 (παρ. 4, 5, 6 και 7) του ν. 4042/2012 (Α' 24). 

9. Τις διατάξεις του π.δ. 114/2013 «Για τον περιορισμό 
της χρήσης ορισμένων επικίνδυνων ουσιών σε ηλεκτρικό 
και ηλεκτρονικό εξοπλισμό σε συμμόρφωση προς την 
οδηγία 2011/65/ΕΕ του Ευρωπαϊκού Κοινοβουλίου και του 
Συμβουλίου» (Α' 147). 

10. Τις διατάξεις της 50910/2727/2003 ΚΥΑ «Μέτρα και 
όροι για τη διαχείριση των στερεών αποβλήτων. Εθνικός 
και Περιφερειακός Σχεδιασμός Διαχείρισης» (Β' 1909). 

11. Τον Κανονισμό (ΕΚ) αριθ. 1013/2006 και τον Κανονισμό 
(ΕΚ) αριθ. 1418/2007 της Ευρωπαϊκής Επιτροπής, της 29ης 
Νοεμβρίου 2007, «σχετικά με την εξαγωγή για αξιοποίηση 
ορισμένων αποβλήτων που περιέχονται στο παράρτημα III 
ή ΜΙΑ του κανονισμού (ΕΚ) αριθ. 1013/2006 του Ευρωπαϊκού 
Κοινοβουλίου και του Συμβουλίου, προς ορισμένες χώρες 
στις οποίες δεν εφαρμόζεται η απόφαση του ΟΟΣΑ για 
τον έλεγχο των διασυνοριακών διακινήσεων αποβλήτων» 
(ΕΕί 316/6/2007). 

12. Τις διατάξεις της αριθ. 13588/725/2006 απόφασης 
«Μέτρα όροι και περιορισμοί για την διαχείριση επικιν¬ 
δύνων αποβλήτων σε συμμόρφωση με τις διατάξεις της 
οδηγίας 91/689/ΕΟΚ ...»(Β' 383). 

13. Τις διατάξεις της αριθ. 29407/3508/2002 κοινής 
υπουργικής απόφασης «Μέτρα και όροι για την υγειονο¬ 
μική ταφή των αποβλήτων» (Β' 1572). 

14. Την αριθ. 1958/2012 υπουργική απόφαση «Κατάταξη 
δημόσιων και Ιδιωτικών έργων και δραστηριοτήτων σε 
κατηγορίες και υποκατηγορίες σύμφωνα με το άρθρο 1 
παράγραφος 4 του ν.4014/2011 (Α' 209)» (Β' 21), όπως ισχύει. 

15. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά όργανα, όπως 
τέθηκε σε ισχύ με το άρθρο πρώτο του Π.Δ. 63/2005 

«Κωδικοποίηση της νομοθεσίας για την Κυβέρνηση και 
τα Κυβερνητικά όργανα» (Α' 98). 

16. Τις διατάξεις του άρθρου 6 του π.δ.189/2009 «Καθο¬ 
ρισμός και ανακατανομή των αρμοδιοτήτων των Υπουρ¬ 
γείων» (Α' 221). 

17. Τις διατάξεις του άρθρου 2 (παρ. 4) του π.δ.24/2010 
«Ανακαθορισμός των αρμοδιοτήτων των Υπουργείων και 
τροποποίηση του π.δ.189/2009» (Α' 56). 

18. Το άρθρο 1 του Π.Δ. 85/2012 «Ίδρυση και μετονομασία 
Υπουργείων, μεταφορά και κατάργηση υπηρεσιών» (Α' 
141), όπως αυτό ισχύει. 

19. Το π.δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 153). 

20. Την απόφαση του Διοικητικού Συμβουλίου του Ελ¬ 
ληνικού Οργανισμού Ανακύκλωσης (Ε.Ο.ΑΝ) να εισηγηθεί 
το παρόν σχέδιο ΚΥΑ, η οποία ελήφθη κατά την 53η 
συνεδρίασή του στις 21-3-2014 (αριθ. απόφασης 53.4). 

21. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Αρθρο 1 

Σκοπός-Αντικείμενο 
(άρθρο 1 της Οδηγίας) 

Με την παρούσα απόφαση αποσκοπείται η εφαρμογή 
της παραγράφου 4 του άρθρου 17 του ν.2939/2001, όπως 
τροποποιήθηκε με την παράγραφο 2 του άρθρου 5 του 
ν.3854/2010, καθώς των άρθρων 15,16(παρ.2),17, 18,19,20,21 
και 24 του ν. 2939/2001, όπως ισχύουν και συγχρόνως η 
συμμόρφωση με τις διατάξεις της οδηγίας 2012/19/ΕΚ του 
Ευρωπαϊκού Κοινοβουλίου και του Συμβουλίου της 4ης 
Ιουλίου 2012 «σχετικά με τα απόβλητα ηλεκτρικού και 
ηλεκτρονικού εξοπλισμού (ΑΗΗΕ)», που έχει δημοσιευθεί 
στην Ελληνική Γλώσσα στην Επίσημη Εφημερίδα των Ευ¬ 
ρωπαϊκών Κοινοτήτων (ΕΕ1197/38/24-7-2012), ώστε, με τη 
θέσπιση κατάλληλων κανόνων, όρων και προϋποθέσεων 
για την εναλλακτική διαχείριση των αποβλήτων ηλεκτρι¬ 
κού και ηλεκτρονικού εξοπλισμού (ΑΗΗΕ), που στοχεύουν: 

α) στην κατά προτεραιότητα πρόληψη ή στη μείωση 
των αρνητικών επιπτώσεων της παραγωγής και διαχείρι¬ 
σης αποβλήτων ηλεκτρικού και ηλεκτρονικού εξοπλισμού 
(ΑΗΗΕ), 

β) στον περιορισμό των συνολικών επιπτώσεων της χρή¬ 
σης των πόρων και στη βελτίωση της αποδοτικότητάς 
της, με την ανάκτηση χρήσιμων δευτερογενών πρώτων 
υλών, 

γ) στη βελτίωση των περιβαλλοντικών επιδόσεων όλων 
των φορέων που εμπλέκονται στον κύκλο ζωής του ηλε¬ 
κτρικού και ηλεκτρονικού εξοπλισμού (ΗΗΕ) όπως παρα¬ 
γωγών, διακινητών, χρηστών και όσων διενεργούν εργα¬ 
σίες συλλογής/διαλογής, μεταφοράς, προετοιμασίας για 
επαναχρησιμοποίηση, επεξεργασίας και ανάκτησης ΑΗΗΕ, 

δ) στην εφαρμογή της αρχής της διευρυμένης ευθύ¬ 
νης του παραγωγού ΗΗΕ, σύμφωνα με το άρθρο 25 του 
ν.4042/2012, 

να επιτυγχάνεται η προστασία του περιβάλλοντος και 
της ανθρώπινης υγείας, σύμφωνα με το πλαίσιο των κανό¬ 
νων και των απαιτήσεων του άρθρου 29 του ν. 4042/2012 
καθώς και των στόχων και των γενικών αρχών του ν. 
2939/2001 (άρθρα 1 και 4), συμβάλλοντας με αυτόν τον 
τρόπο στην αειφόρο ανάπτυξη. 


Άρθρο 2 

Πεδίο εφαρμογής 
(άρθρο 2 της Οδηγίας) 

1. Η απόφαση αυτή εφαρμόζεται στον ηλεκτρικό και 
ηλεκτρονικό εξοπλισμό (ΗΗΕ) ως εξής: 

α) από τις 13 Αυγούστου 2012 έως τις 14 Αυγούστου 
2018 (μεταβατική περίοδος), στον ΗΗΕ που υπάγεται στις 
κατηγορίες του παραρτήματος I, με την επιφύλαξη της 
παραγράφου 3. Το παράρτημα II περιέχει μη εξαντλητικό 
κατάλογο ειδών ΗΗΕ που υπάγονται στις κατηγορίες του 
παραρτήματος ί 

β) από τις 15 Αυγούστου 2018, σε όλο τον ΗΗΕ, με την 
επιφύλαξη των παραγράφων 3 και 4.0 ΗΗΕ κατατάσσεται 
στις κατηγορίες του παραρτήματος III. Το παράρτημα IV 
περιέχει μη εξαντλητικό κατάλογο ειδών ΗΗΕ που εμπί¬ 
πτουν στις κατηγορίες του παραρτήματος III (ανοικτός 
κατάλογος). 

2. Η απόφαση αυτή εφαρμόζεται με την επιφύλαξη των 
απαιτήσεων που προβλέπονται στην εθνική νομοθεσία 
και τη νομοθεσία της Ευρωπαϊκής Ένωσης σχετικά με: 

α) την ασφάλεια και την υγεία καθώς και τα χημικά 
προϊόντα, ειδικότερα του Κανονισμού (ΕΚ) αριθ. 1907/2006 
«για την καταχώριση, την αξιολόγηση, την αδειοδότηση 
και τους περιορισμούς των χημικών προϊόντων (ΒΕΑΟΗ) 
και για την ίδρυση του Ευρωπαϊκού Οργανισμού Χημικών 
Προϊόντων», καθώς και 

β) τη διαχείριση αποβλήτων, σύμφωνα με το ρυθμιστικό 
πλαίσιο του ν.4042/2012 ( Ενότητα Β'), που έχει εκδοθεί 
σε συμμόρφωση με την οδηγία 2008/98/ΕΚ, 
γ) το σχεδίασμά των προϊόντων και, 
δ) την κατασκευή ηλεκτρικού και ηλεκτρονικού εξοπλι¬ 
σμού με τον περιορισμό της χρήσης ορισμένων επικίνδυ¬ 
νων ουσιών σύμφωνα με το π.δ. 114/2013 που έχει εκδοθεί 
σε συμμόρφωση με την οδηγία 2011/65/ΕΚ. 

3. Η απόφαση αυτή δεν εφαρμόζεται στα ακόλουθα 
είδη ΗΗΕ: 

α) στον εξοπλισμό που είναι απαραίτητος για την προ¬ 
στασία των ζωτικών συμφερόντων ασφάλειας της χώρας, 
στον οποίο περιλαμβάνονται τα όπλα, τα πυρομαχικά και 
το πολεμικό υλικό που προορίζονται για αμιγώς στρατι¬ 
ωτικούς σκοπούς 1 

β) στον εξοπλισμό που είναι ειδικά σχεδιασμένος και 
εγκατεστημένος ως τμήμα άλλου τύπου εξοπλισμού που 
αποκλείεται ή δεν εμπίπτει στο πεδίο εφαρμογής της 
παρούσας, ο οποίος μπορεί να επιτελέσει τη λειτουργία 
του μόνο εάν αποτελεί τμήμα του εν λόγω εξοπλισμού· 
γ) στους λαμπτήρες πυράκτωσης. 

4. Πέραν του εξοπλισμού που αναφέρεται στην παρά¬ 
γραφο 3, από τις 15 Αυγούστου 2018 η απόφαση αυτή δεν 
εφαρμόζεται στα ακόλουθα είδη ΗΗΕ: 

α) στον εξοπλισμό που είναι σχεδιασμένος να σταλεί 
στο διάστημα- 

β) σε μεγάλης κλίμακας σταθερά βιομηχανικά εργαλεία- 
γ) σε σταθερές εγκαταστάσεις μεγάλης κλίμακας, με 
εξαίρεση τον περιλαμβανόμενο εξοπλισμό που δεν έχει 
σχεδιαστεί ειδικά για τις εγκαταστάσεις αυτές- 
δ) στα μέσα μεταφοράς ανθρώπων ή εμπορευμάτων, 
εξαιρουμένων των ηλεκτρικών δίκυκλων οχημάτων που 
δεν διαθέτουν έγκριση τύπου 1 
ε) σε μη οδικά κινητά μηχανήματα που προορίζονται 
αποκλειστικά για επαγγελματική χρήση- 
στ) στον ειδικό εξοπλισμό που έχει σχεδιασθεί αποκλει¬ 
στικά για σκοπούς έρευνας και ανάπτυξης και διατίθεται 
μόνο από επιχείρηση σε επιχείρηση 

ζ) στα ιατρικά βοηθήματα και τα ιατρικά βοηθήματα 
που χρησιμοποιούνται στη διάγνωση ίη νίΐτο, όταν τα εν 
λόγω βοηθήματα αναμένεται να καταστούν μολυσματικά 
πριν από το τέλος του κύκλου ζωής τους καθώς και στα 
ενεργά εμφυτεύσιμα ιατρικά βοηθήματα. 

5. Η διαχείριση των ΑΗΗΕ που αναφέρονται στις παρα¬ 
γράφους 3 και 4 διέπεται από τις διατάξεις της Ενότητας 
Β' του ν.4042/2012 ή/και από άλλες ειδικότερες διατάξεις 
της κείμενης σχετικής νομοθεσίας. 

Αρθρο 3 
Ορισμοί 

(άρθρο 3 της Οδηγίας) 

1. Για τους σκοπούς της παρούσας απόφασης, νοούνται 
ως: 

α) «ηλεκτρικός και ηλεκτρονικός εξοπλισμός» ή «ΗΗΕ»: 
ο εξοπλισμός η ορθή λειτουργία του οποίου εξαρτά- 
ται από ηλεκτρικά ρεύματα ή ηλεκτρομαγνητικά πεδία 
και ο εξοπλισμός για την παραγωγή, τη μεταφορά και 
τη μέτρηση των ρευμάτων και πεδίων αυτών, ο οποίος 
έχει σχεδιασθεί για να λειτουργεί υπό ονομαστική τάση 
έως 1000 V εναλλασσομένου ρεύματος ή έως 1500 V 
συνεχούς ρεύματος. Στην έννοια του ΗΗΕ συμπεριλαμβά- 
νονται όλα τα κατασκευαστικά του στοιχεία, τα συναρ- 
μολογημένα μέρη και τα αναλώσιμα, τα οποία συνιστούν 
τμήμα του προϊόντος κατά τη διάθεσή του στην αγορά, 
β) «μεγάλης κλίμακας σταθερά βιομηχανικά εργαλεία»: 
μεγάλης κλίμακας συναρμολόγημα μηχανημάτων, εξοπλι¬ 
σμού και/ή εξαρτημάτων που λειτουργούν από κοινού για 
μια ειδική εφαρμογή, εγκαθίστανται και απεγκαθίστανται 
από ειδικούς σε συγκεκριμένη θέση, και χρησιμοποιούνται 
και συντηρούνται από επαγγελματίες σε βιομηχανικές 
εγκαταστάσεις ή σε εγκαταστάσεις έρευνας και ανά¬ 
πτυξης- 

γ) «μεγάλης κλίμακας σταθερή εγκατάσταση»: 
ένας μεγάλης κλίμακας συνδυασμός διάφορων τύπων 
συσκευών και, ενδεχομένως, άλλων διατάξεων, που: 

ί) συναρμολογούνται, εγκαθίστανται και απεγκαθίστα- 
νται από επαγγελματίες, 

μ) προορίζονται να χρησιμοποιούνται μονίμως ως μέρος 
κτιρίου ή δομής σε έναν προκαθορισμένο ειδικό χώρο, και 
ίϋ) μπορούν να αντικαθίστανται μόνο από τον ίδιο, ειδικά 
σχεδιασμένο εξοπλισμό 1 

δ) «μη οδικά κινητά μηχανήματα που διατίθενται απο¬ 
κλειστικά για επαγγελματική χρήση»: μηχανήματα με εν¬ 
σωματωμένη πηγή ενέργειας, η λειτουργία των οποίων 
απαιτεί είτε κινητικότητα είτε συνεχή ή ημισυνεχή κίνηση 
μεταξύ μιας σειράς σταθερών σημείων εργασίας κατά τη 
διάρκεια της εκτέλεσης των εργασιών 
ε) «απόβλητα ηλεκτρικού και ηλεκτρονικού εξοπλισμού» 
ή «ΑΗΗΕ»: ο ηλεκτρικός και ηλεκτρονικός εξοπλισμός που 
θεωρείται απόβλητο κατά την έννοια του άρθρου 11 πα¬ 
ράγραφος 1 του ν.4042/2012, συμπεριλαμβανομένων όλων 
των κατασκευαστικών στοιχείων, των συναρμολογημένων 
μερών και των αναλωσίμων, που συνιστούν τμήμα του 
προϊόντος κατά τον χρόνο απόρριψής του 1 
στ) «παραγωγός»: 

οιοδήποτε φυσικό ή νομικό πρόσωπο, ανεξάρτητα από 
το ποια τεχνική πωλήσεων χρησιμοποιεί, συμπεριλαμβα- 
νομένης της εξ αποστάσεως επικοινωνίας όπως ορίζεται 
στο άρθρο 2 (παρ. 1) της αριθ. Ζ1-496/2000 κοινής υπουρ¬ 
γικής απόφασης «Πωλήσεις από απόσταση-Συγκριτική δι- 
αφήμιση-Προσαρμογή του ν.2251/1994....προς τις διατάξεις 
της οδηγίας 97/7/ΕΚ....κλπ» (Β' 1545), το οποίο: 


ί) είναι εγκατεστημένο στη χώρα και κατασκευάζει ΗΗΕ 
με την επωνυμία ή το εμπορικό σήμα του ή αναθέτει τον 
σχεδίασμά ή την κατασκευή ΗΗΕ, τον οποίο διαθέτει στην 
αγορά με την επωνυμία ή το εμπορικό σήμα του εντός 
της ελληνικής επικράτειας, 

μ) είναι εγκατεστημένο στη χώρα και μεταπωλεί εντός 
της ελληνικής επικράτειας με την επωνυμία ή το εμπορικό 
σήμα του εξοπλισμό παραγόμενο από άλλους προμηθευ¬ 
τές, όπου ο μεταπωλητής δεν θεωρείται «παραγωγός» 
εφόσον η μάρκα του παραγωγού αναγράφεται στον εξο¬ 
πλισμό σύμφωνα με το σημείο ί), 
ίϋ) είναι εγκατεστημένο στη χώρα και διαθέτει στην 
αγορά κατ’ επάγγελμα ΗΗΕ από τρίτη χώρα ή από άλλο 
κράτος μέλος της Ευρωπαϊκής Ένωσης, ή 
ίν) πωλεί ΗΗΕ στη χώρα μέσω εξ αποστάσεως επικοι¬ 
νωνίας απευθείας σε ιδιωτικά νοικοκυριά ή σε χρήστες 
πλην των ιδιωτικών νοικοκυριών και είναι εγκατεστημένος 
σε άλλο κράτος μέλος ή σε τρίτη χώρα. 

Όποιος παρέχει αποκλειστικά χρηματοδότηση στο πλαί¬ 
σιο ή βάσει χρηματοδοτικής συμφωνίας, δεν θεωρείται 
«παραγωγός», εκτός εάν ενεργεί επίσης ως παραγωγός 
κατά την έννοια των σημείων ί) έως ίν) 1 
ζ) «διακινητής (διανομέας)»: κάθε φυσικό ή νομικό πρό¬ 
σωπο στην αλυσίδα εφοδιασμού, το οποίο θέτει σε κυκλο¬ 
φορία στην αγορά ΗΗΕ. Ο ορισμός αυτός δεν εμποδίζει 
ένα διανομέα να είναι και παραγωγός κατά την έννοια 
του εδαφίου (στ). 

η) «ΑΗΗΕ οικιακής προέλευσης»: τα ΑΗΗΕ που προέρ¬ 
χονται από νοικοκυριά και από εμπορικές, βιομηχανικές, 
ιδρυματικές και άλλες πηγές, η φύση και η ποσότητα 
των οποίων είναι παρόμοιες με εκείνες των ΑΗΗΕ που 
προέρχονται από νοικοκυριά. Τα απόβλητα από ΗΗΕ, που 
ενδέχεται να χρησιμοποιείται τόσο από ιδιωτικά νοικο¬ 
κυριά όσο και από χρήστες πλην των ιδιωτικών νοικο¬ 
κυριών, θεωρούνται σε κάθε περίπτωση ΑΗΗΕ οικιακής 
προέλευσης 1 

θ) «χρηματοδοτική συμφωνία»: οποιαδήποτε συμφωνία 
ή διακανονισμός δανειοδότησης, εκμίσθωσης, μίσθωσης 
ή μελλοντικής πώλησης εξοπλισμού, ανεξάρτητα από το 
αν οι όροι της εν λόγω συμφωνίας ή διακανονισμού ή 
οιασδήποτε συνοδευτικής συμφωνίας ή διακανονισμού 
προβλέπουν ή επιτρέπουν τη μεταβίβαση της κυριότητας 
του εξοπλισμού- 

ι) «κυκλοφορία στην αγορά»: κάθε προμήθεια προϊό¬ 
ντος για διανομή, κατανάλωση ή χρήση στην αγορά στο 
πλαίσιο εμπορικής δραστηριότητας, είτε επί πληρωμή 
είτε δωρεάν 

ια) «διάθεση στην αγορά»: η πρώτη φορά κατά την οποία 
ένα προϊόν κυκλοφορεί στην αγορά σε επαγγελματική 
βάση- 

ιβ) «αφαίρεση»: ο χειρωνακτικός, μηχανικός, χημικός 
ή μεταλλουργικός χειρισμός που έχει ως αποτέλεσμα 
να περιορίζονται σε κλειστό περιβάλλον οι επικίνδυνες 
ουσίες, τα μείγματα και τα κατασκευαστικά στοιχεία 
ως αναγνωρίσιμη ροή ή αναγνωρίσιμο τμήμα ροής στο 
πλαίσιο της επεξεργασίας. Μια ουσία, ένα μείγμα ή ένα 
συστατικό είναι αναγνωρίσιμο εάν υπάρχει δυνατότητα 
παρακολούθησής του για να αποδειχθεί η ασφαλής για 
το περιβάλλον επεξεργασία- 
ιγ) «ιατρικό βοήθημα»: ιατρικό βοήθημα ή εξάρτημα κατά 
την έννοια, αντίστοιχα, της υποπαραγράφου 2.1 στοιχεία 
α) ή β) της παραγράφου 2 του άρθρου 1 της Αριθ. ΔΥ8δ/ 
Γ.Π.οικ.130648/2009 ΚΥΑ (Β' 2198) «περί ιατροτεχνολογικών 
προϊόντων», το οποίο συνιστά ΗΗΕ- 

ιδ) «ιατρικό βοήθημα που χρησιμοποιείται στη διάγνω¬ 
ση ίη νίίΓΟ»: βοήθημα ή εξάρτημα που χρησιμοποιείται 
στη διάγνωση ίη νίίΓΟ κατά την έννοια, αντίστοιχα, του 
στοιχείου β) ή γ) του άρθρου 1 παράγραφος 2 της Αριθ. 
ΔΥ8δ/οικ.3607/892/2001 ΚΥΑ (Β' 1060) «Εναρμόνιση της 
ελληνικής νομοθεσίας προς την οδηγία 98/79/ΕΚ .... για 
τα ίη νϊΐτο διαγνωστικά ιατροτεχνολογικά προϊόντα», το 
οποίο συνιστά ΗΗΕ 

ιε) «ενεργό εμφυτεύσιμο ιατρικό βοήθημα»: ενεργό εμφυ- 
τεύσιμο ιατρικό βοήθημα κατά την έννοια του στοιχείου 
γ) του άρθρου 1 παράγραφος 2 της αριθ. ΔΥ8δ/Γ.Π.οικ. 
130644/2009 ΚΥΑ (Β' 2197) «περί ενεργών εμφυτεύσιμων 
ιατροτεχνολογικών προϊόντων», το οποίο συνιστά ΗΗΕ. 

ιστ) «Εναλλακτική διαχείριση ΑΗΗΕ»: οι εργασίες συλ- 
λογής/διαλογής, μεταφοράς, προετοιμασίας για επανα- 
χρησιμοποίηση, επεξεργασίας και ανάκτησης των ΑΗΗΕ, 
ώστε να εξυπηρετείται ένας χρήσιμος σκοπός. 

ιζ) «Σύστημα Εναλλακτικής Διαχείρισης»: το σύστημα 
όπως ορίζεται στο άρθρο 2 (παρ. 19) του ν.2939/2001, το 
οποίο οργανώνεται και λειτουργεί σύμφωνα με το Κεφά¬ 
λαιο Γ' της παρούσας απόφασης. 

ιη) «σημεία συλλογής» τα σημεία που έχουν επιλεγεί ως 
κατάλληλα σύμφωνα με την παράγραφο 2 του άρθρου 
6 για να απορρίπτουν οι τελικοί χρήστες τα ΑΗΗΕ ώστε 
να επιτυγχάνεται η χωριστή συλλογή τους. Τα σημεία 
συλλογής δεν υπόκεινται στις απαιτήσεις αδειοδότησης 
που προβλέπονται στην κείμενη νομοθεσία σχετικά με τη 
συλλογή-μεταφορά αποβλήτων. 

ιθ) «κέντρα διαλογής/ταξινόμησης»: επιχειρήσεις, 
οποιοσδήποτε νομικής μορφής, όπου συγκεντρώνονται 
τα ΑΗΗΕ από σημεία συλλογής, με σκοπό την ταξινόμη¬ 
σή τους σε κατηγορίες, σύμφωνα με τα παραρτήματα I 
ή III κατά περίπτωση και, μετά από έλεγχο, τη διαλογή 
τους σε ΑΗΗΕ που θα υποβληθούν σε προετοιμασία για 
επαναχρησιμοποίηση και σε ΑΗΗΕ που θα οδηγηθούν 
σε εγκεκριμένες εγκαταστάσεις επεξεργασίας, σύμφωνα 
με τις ειδικότερες προβλέψεις της παρούσας απόφασης. 

κ) «Αρμόδια αρχή»: για την εφαρμογή της παρούσας 
απόφασης είναι ο Ελληνικός Οργανισμός Ανακύκλωσης 
(ΕΟΑΝ), σύμφωνα με τις παραγράφους 1,2 και 3 του άρ¬ 
θρου 24 του ν.2939/2001, όπως τροποποιήθηκε και ισχύει 
καθώς και η αρμόδια υπηρεσία της Γ ενικής Διεύθυνσης 
Περιβάλλοντος σύμφωνα με την παράγραφο 11 του ίδιου 
άρθρου του ν. 2939/2001 (Α' 157) 

2. Οι έννοιες των όρων «απόβλητα», «επικίνδυνα απόβλη¬ 
τα», «διαχείριση αποβλήτων», «συλλογή», «χωριστή συλλο¬ 
γή», «πρόληψη», «επαναχρησιμοποίηση», «επεξεργασία», 
«ανάκτηση», «προετοιμασία για επαναχρησιμοποίηση», 
«ανακύκλωση», «διάθεση» και «βέλτιστες διαθέσιμες τε¬ 
χνικές», προβλέπονται στο άρθρο 11 του ν.4042/2012. 

Άρθρο 4 

(άρθρο 4 της Οδηγίας) 

Σχεδιασμός προϊόντων 

Με την επιφύλαξη των απαιτήσεων του ενωσιακού δι¬ 
καίου για την ορθή λειτουργία της εσωτερικής αγοράς 
και της εθνικής και ενωσιακής νομοθεσίας: α) για το σχε¬ 
δίασμά προϊόντων, συμπεριλαμβανομένου του π.δ. 7/2011 
«Καθορισμός απαιτήσεων οικολογικού σχεδιασμού όσον 
αφορά τα συνδεόμενα με την ενέργεια προϊόντα σε συμ¬ 
μόρφωση προς την οδηγία 2009/125/ΕΚ ... Τροποποίηση 
του π.δ. 32/2010 (Α' 70)» (Α' 14) και β) για τον περιορισμό 
της χρήσης ορισμένων επικίνδυνων ουσιών κατά την κα¬ 
τασκευή ηλεκτρικού και ηλεκτρονικού εξοπλισμού, σύμ¬ 
φωνα με το π.δ. 114/2013, οι παραγωγοί ΗΗΕ οφείλουν 


κατά τον σχεδίασμά και την παραγωγή ηλεκτρικού και 
ηλεκτρονικού εξοπλισμού (ΗΗΕ): 

α) να συνεργάζονται με τις εγκαταστάσεις επεξερ¬ 
γασίας και ανακύκλωσης ΑΗΗΕ για την ανάληψη κοινής 
δράσης ώστε να διευκολύνεται η επαναχρησιμοποίηση, η 
αποσυναρμολόγηση και η ανάκτηση των ΑΗΗΕ, των κατα¬ 
σκευαστικών τους στοιχείων και των συναρμολογημένων 
μερών τους και των υλικών. 

β) να τηρούν τις απαιτήσεις οικολογικής σχεδίασης 
όσον αφορά τη διευκόλυνση της επαναχρησιμοποίησης 
και της επεξεργασίας των ΑΗΗΕ, που θεσπίστηκαν στο 
πλαίσιο του π.δ. 7/2011, και 

γ) να μην εμποδίζουν, με ειδικά χαρακτηριστικά σχεδια- 
σμού ή διαδικασίες κατασκευής, την επισκευή, τη πιθανή 
αναβάθμιση, την προετοιμασία για επαναχρησιμοποίηση, 
την επαναχρησιμοποίηση, την αποσυναρμολόγηση, την 
αξιοποίηση και ιδίως την ανακύκλωση των ΑΗΗΕ, εκτός 
εάν εφαρμόζονται διαδικασίες κατασκευής και ειδικά χα¬ 
ρακτηριστικά σχεδίασης που παρουσιάζουν πλεονεκτήμα¬ 
τα υπέρμετρης σημασίας, παραδείγματος χάριν ως προς 
την προστασία του περιβάλλοντος και/ή τις απαιτήσεις 
ασφαλείας. 

δ) να ενσωματώνουν αυξανόμενη ποσότητα ανακυκλω¬ 
μένου υλικού στα νέα προϊόντα ΗΗΕ, προκειμένου να ανα¬ 
πτύσσονται οι αγορές για ανακυκλωμένα υλικά 

ΚΕΦΑΛΑΙΟ Β' 

ΠΡΟΓΡΑΜΜΑ ΕΝΑΛΛΑΚΤΙΚΗΣ ΔΙΑΧΕΙΡΙΣΗΣ ΑΗΗΕ 
Αρθρο 5 

Γ ενικές κατευθύνσεις προγράμματος 
εναλλακτικής διαχείρισης ΑΗΗΕ 

1. Το πρόγραμμα εναλλακτικής διαχείρισης των ΑΗΗΕ 
αποσκοπεί στην κατά προτεραιότητα προετοιμασία για 
επαναχρησιμοποίηση των ΑΗΗΕ και, όπου αυτό δεν εν- 
δείκνυται, στην ανάκτηση ΑΗΗΕ καθώς και στη λήψη των 
ενδεδειγμένων μέτρων σύμφωνα με τους στόχους και τις 
γενικές κατευθύνσεις του Ν. 2939/2001 σε συνδυασμό με τις 
διατάξεις των άρθρων 25,27 και 38 (παρ.4) του ν.4042/2012 
και τις ειδικότερες διατάξεις της παρούσας απόφασης. 

2. Το πρόγραμμα εναλλακτικής διαχείρισης αναφέρε- 
ται στη θέσπιση ειδικών μέτρων και στον προσδιορισμό 
συγκεκριμένων δράσεων και διαδικασιών για την εναλλα¬ 
κτική διαχείριση των ΑΗΗΕ και περιλαμβάνει κατά κύριο 
λόγο: 

α) Μέτρα για οργάνωση της εναλλακτικής διαχείρισης 
των ΑΗΗΕ. 

β) Μέτρα για την μείωση της ποσότητας των ΑΗΗΕ στα 
οικιακά απόβλητα. 

γ) Μέτρα για την προετοιμασία για επαναχρησιμοποί- 
ηση ΑΗΗΕ και την επίτευξη υψηλού βαθμού ανάκτησης 
των ΑΗΗΕ. 

δ) Μέτρα για την ενημέρωση και ευαισθητοποίηση του 
καταναλωτή/τελικού χρήστη 

ε) Ειδικές ρυθμίσεις και τεχνικές οδηγίες για τη χωριστή 
συλλογή και διαλογή, την επεξεργασία και την ανάκτηση 
των ΑΗΗΕ. 

Αρθρο 5Α 

Οργάνωση των εργασιών εναλλακτικής 
διαχείρισης ΑΗΗΕ 

1. Οι εργασίες εναλλακτικής διαχείρισης (συλλογή/με- 
ταφορά, διαλογή, προετοιμασία για επαναχρησιμοποίηση, 
επεξεργασία και ανάκτηση) των ΑΗΗΕ, πραγματοποιού¬ 
νται από επιχειρήσεις οι οποίες υποχρεούνταί: 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


16827 


α) να διαθέτουν τις σχετικές άδειες που προβλέπονται 
κατά περίπτωση στην εκάστοτε κείμενη σχετική νομοθε¬ 
σία και ήδη στο άρθρο 36 του ν.4042/2012, και να τηρούν 
τις ειδικότερες απαιτήσεις εναλλακτικής διαχείρισης που 
προβλέπονται στην παρούσα απόφαση και 

β) να έχουν συνάψει συμβάσεις συνεργασίας με τα 
συστήματα εναλλακτικής διαχείρισης ΑΗΗΕ, που οργα¬ 
νώνονται και λειτουργούν σύμφωνα με τις ειδικότερες 
προβλέψεις του Κεφαλαίου Γ' της παρούσας απόφασης 
και να ενεργούν στο πλαίσιο των συμβατικών τους υπο¬ 
χρεώσεων με τα συστήματα αυτά. 

γ) να παρέχουν στα συστήματα εναλλακτικής διαχείρι¬ 
σης που έχουν την ευθύνη της εποπτείας των σχετικών 
εργασιών, την απαιτούμενη διευκόλυνση για την άσκηση 
του έργου τους, σύμφωνα με τις ειδικότερες προβλέψεις 
της παρούσας απόφασης. 

2. Για την επίτευξη των στόχων του προγράμματος 
εναλλακτικής διαχείρισης ΑΗΗΕ, σύμφωνα με την παρά¬ 
γραφο 1 του άρθρου 5, οι εργασίες εναλλακτικής διαχεί¬ 
ρισης οργανώνονται ως ακολούθως: 

2.1) Ως προς τα ΑΗΗΕ οικιακής προέλευσης: 

2.1.1. ) Ο τελικός χρήστης απορρίπτει τα ΑΗΗΕ στα ση¬ 
μεία συλλογής σύμφωνα με τις απαιτήσεις του άρθρου 6 
ή τα παραδίδει απευθείας σε επιχειρήσεις/μονάδες προ¬ 
ετοιμασίας για επαναχρησιμοποίηση, που προβλέπονται 
στην υποπαράγραφο 2.4. 

2.1.2) Από τα σημεία συλλογής τα ΑΗΗΕ μεταφέρονται 
από τους νόμιμους συλλέκτες-μεταφορείς, στα κέντρα 
διαλογής/ταξινόμησης, που προβλέπονται στην υποπα¬ 
ράγραφο 2.3, εφόσον αυτά έχουν συσταθεί, ή σε εγκε¬ 
κριμένες εγκαταστάσεις επεξεργασίας ή σε μονάδες/ 
επιχειρήσεις προετοιμασίας για επαναχρησιμοποίηση. 

2.1.3) Σε περίπτωση που τα ΑΗΗΕ οδηγηθούν σε προε¬ 
τοιμασία για επαναχρησιμοποίηση και μετά την ολοκλή¬ 
ρωση των σχετικών εργασιών, προωθούνται στη συνέχεια 
για επαναχρησιμοποίηση, άλλως μεταφέρονται σε εγκε¬ 
κριμένες εγκαταστάσεις επεξεργασίας ΑΗΗΕ. 

2.2. Ως προς τα ΑΗΗΕ μη οικιακής προέλευσης: 

Τα ΑΗΗΕ μη οικιακής προέλευσης μετά τη χωριστή 
συλλογή τους παραδίδονται από τους τελικούς χρήστες 
ή τους νόμιμους συλλέκτες-μεταφορείς είτε σε επιχει- 
ρήσεις/μονάδες προετοιμασίας για επαναχρησιμοποίηση, 
είτε σε εγκεκριμένες εγκαταστάσεις επεξεργασίας ΑΗΗΕ, 

2.3. Κέντρα διαλογής/ταξινόμησης 

2.3.1. Προκειμένου να μεγιστοποιηθεί η προετοιμασία για 
επαναχρησιμοποίηση, σε περίπτωση που τα ΑΗΗΕ οδηγού¬ 
νται σε κέντρα διαλογής/ταξινόμησης και πριν από οποια¬ 
δήποτε περαιτέρω μεταφορά τους, γίνεται ο διαχωρισμός 
τους κατά τα οριζόμενα στην παράγραφο 1 (εδάφιο ιθ) του 
άρθρου 3. Στη συνέχεια τα ΑΗΗΕ μεταφέρονται από τα 
κέντρα διαλογής/ταξινόμησης και παραδίδονται από τους 
νόμιμους συλλέκτες-μεταφορείς είτε σε ενδεδειγμένες 
επιχειρήσεις/μονάδες προετοιμασίας για επαναχρησιμο- 
ποίηση είτε σε εγκεκριμένες εγκαταστάσεις επεξεργασίας, 
κατά περίπτωση. Η προετοιμασία για επαναχρησιμοποίη- 
ση των ΑΗΗΕ μπορεί να γίνεται και στα κέντρα διαλογής/ 
ταξινόμησης, με την προϋπόθεση ότι διαθέτουν την κα¬ 
τάλληλη υποδομή και πληρούν τις απαιτήσεις της υπο- 
παραγράφου 2.4.2. 

2.3.2. Τα κέντρα διαλογής/ταξινόμησης υποχρεούνται να 
τηρούν τις ακόλουθες απαιτήσεις: 

α) να παρέχουν πρόσβαση σε προσωπικό από δίκτυα 
επαναχρησιμοποίησης και από επιχειρήσεις/μονάδες προ¬ 
ετοιμασίας για επαναχρησιμοποίηση, προκειμένου να επι¬ 


λέγουν τα ΑΗΗΕ που θα οδηγηθούν σε προετοιμασία για 
επαναχρησιμοπο ίηση, 

β) να συνάπτουν συμβάσεις συνεργασίας με εγκεκριμένα 
συστήματα εναλλακτικής διαχείρισης ΑΗΗΕ 
γ) να διατηρούν αρχεία σχετικά με τις ποσότητες των 
εισερχόμενων ΑΗΗΕ καθώς και τις κατηγορίες και το 
βάρος των ΑΗΗΕ, κατά την έξοδό τους (εκροές) που 
οδηγήθηκαν είτε σε εργασίες προετοιμασίας για επα- 
ναχρησιμοποίηση ή σε ενδεδειγμένη επεξεργασία και 
να παρέχουν τις σχετικές πληροφορίες στα συστήματα 
εναλλακτικής διαχείρισης των ΑΗΗΕ, με τα οποία έχουν 
συμβάσεις συνεργασίας, για τον υπολογισμό των στόχων 
ανάκτησης, σύμφωνα με το άρθρο 10, 
δ) να αποθηκεύουν προσωρινά τα ΑΗΗΕ σύμφωνα με 
τις τεχνικές απαιτήσεις της παραγράφου 1 του Παραρ¬ 
τήματος VIII, 

ε) να διαθέτουν τις προβλεπόμενες από την κείμενη 
νομοθεσία άδειες και εγκρίσεις για τη νόμιμη λειτουργία 
τους, 

2.3.3. Τα συστήματα εναλλακτικής διαχείρισης έχουν την 
ευθύνη για την εποπτεία των εργασιών που διενεργούνται 
στα κέντρα διαλογής/ταξινόμησης, ως προς την τήρηση 
των απαιτήσεων της παρούσας παραγράφου. 

2.4. Προετοιμασία για επαναχρησιμοποίηση 
2.4.1) Η προετοιμασία για επαναχρησιμοποίηση, 
όπως ορίζεται στην παράγραφο 16 του άρθρου 11 του 
ν.4042/2012, πραγματοποιείται είτε στα ίδια τα κέντρα 
διαλογής/ταξινόμησης σύμφωνα με την υποπαράγραφο 
2.3.1., είτε σε ανεξάρτητες επιχειρήσεις/μονάδες προετοι¬ 
μασίας για επαναχρησιμοποίηση. 

2.4.2. ) Οι επιχειρήσεις/μονάδες προετοιμασίας για επα- 
ναχρησιμοποίηση υποχρεούνται: 

α) να διαθέτουν τις προβλεπόμενες από την κείμενη 
νομοθεσία άδειες και εγκρίσεις για τη νόμιμη λειτουργία 
τους, 

β) να διαθέτουν το κατάλληλο προσωπικό, το οποίο θα 
έχει πρόσβαση στα κέντρα διαλογής/ταξινόμησης 
γ) να συνάπτουν συμβάσεις συνεργασίας με εγκεκριμέ¬ 
να συστήματα εναλλακτικής διαχείρισης ΑΗΗΕ 
δ) να τηρούν στοιχεία σχετικά με τις ποσότητες και 
τις κατηγορίες των εισερχόμενων ΑΗΗΕ, καθώς και στοι¬ 
χεία σχετικά με τις ποσότητες και τις κατηγορίες των 
ΑΗΗΕ που οδηγήθηκαν σε επαναχρησιμοποίηση και των 
ΑΗΗΕ που οδηγήθηκαν σε επεξεργασία και να παρέχουν 
τις σχετικές πληροφορίες στα συστήματα εναλλακτικής 
διαχείρισης των ΑΗΗΕ, με τα οποία έχουν συμβάσεις συ¬ 
νεργασίας, για τον υπολογισμό των στόχων ανάκτησης, 
σύμφωνα με το άρθρο 10. 

ε) να εγγυώνται, στο πλαίσιο της καλής λειτουργίας 
τους, για την ασφάλεια των παραγόμενων προς επανα- 
χρησιμοποίηση προϊόντων. 

2.4.3. Για τη μεγιστοποίηση της επαναχρησιμοποίησης 
του ΗΗΕ, ο ΕΟΑΝ καταρτίζει και εισηγείται στον Υπουργό 
ΠΕΚΑ προγράμματα για την επαναχρησιμοποίηση ΗΗΕ 
καθώς και για δραστηριότητες προετοιμασίας για επανα- 
χρησιμοποίηση ΑΗΗΕ, ενθαρρύνοντας ιδίως τη δημιουργία 
και στήριξη δικτύων επαναχρησιμοποίησης σύμφωνα με 
τις ειδικότερες προβλέψεις της παραγράφου 5 του άρ¬ 
θρου 38 του ν.4042/2012. 

2.4.4. Τ α συστήματα εναλλακτικής διαχείρισης έχουν την 
ευθύνη για την εποπτεία των εργασιών που διενεργούνται 
στις επιχειρήσεις/μονάδες προετοιμασίας για επαναχρη- 
σιμοποίηση, ως προς την τήρηση των απαιτήσεων της 
παραγράφου αυτής. 

2.5. Είναι δυνατόν στο χώρο μιας εγκατάστασης επε¬ 
ξεργασίας ή ανάκτησης ΑΗΗΕ, να πραγματοποιούνται 
εργασίες διαλογής/ταξινόμησης και προετοιμασίας για 
επαναχρησιμοποίηση ΑΗΗΕ. Στην περίπτωση αυτή για 
την πραγματοποίηση των εν λόγω εργασιών πρέπει να 
πληρούνται οι ακόλουθες προϋποθέσεις: 

α) να διενεργούνται υποχρεωτικά και οι δύο εργασίες 
στο χώρο της ίδιας εγκατάστασης και, 

β) να υπάρχουν οι κατάλληλες υποδομές και να τη¬ 
ρούνται οι απαιτήσεις που προβλέπονται στις σχετικές 
διατάξεις της παρούσας απόφασης 

Αρθρο 6 

(άρθρα 5,6 παρ.2 και 8 παρ. 3, της Οδηγίας) 

Όροι και προϋποθέσεις για τη χωριστή συλλογή 
και μεταφορά ΑΗΗΕ 

1. Γενικά 

1.1. Για την ελαχιστοποίηση της διάθεσης των ΑΗΗΕ 
ως αδιαχώριστων (μεικτών) αστικών αποβλήτων και την 
επίτευξη υψηλού επιπέδου χωριστής συλλογής των ΑΗΗΕ, 
κυρίως και κατά προτεραιότητα, αποβλήτων εξοπλισμού 
ανταλλαγής θερμότητας ο οποίος περιέχει ουσίες που 
καταστρέφουν το όζον και φθοριούχα αέρια του θερ¬ 
μοκηπίου, λαμπτήρων φθορισμού που περιέχουν υδράρ¬ 
γυρο, φωτοβολταϊκών πλαισίων (ράσίονοΐΐαίο ρεηβΙε) και 
εξοπλισμού μικρού μεγέθους των κατηγοριών 5 και 6 του 
παραρτήματος III, πρέπει να τηρούνται τουλάχιστον οι 
ειδικότερες απαιτήσεις που προβλέπονται στο παρόν 
άρθρο. 

1.2. Η χωριστή συλλογή των ΑΗΗΕ είναι υποχρεωτική και 
ως εκ τούτου απαγορεύεται η συλλογή και μεταφορά των 
ΑΗΗΕ από κοινού με τα λοιπά οικιακά απόβλητα 

1.3. Τα συστήματα εναλλακτικής διαχείρισης έχουν την 
ευθύνη για το συντονισμό και την εποπτεία των εργασιών 
συλλογής και μεταφοράς, με διαδικασίες που καθορίζο¬ 
νται στις αποφάσεις έγκρισης των συστημάτων αυτών 
από τον ΕΟΑΝ σύμφωνα με την παράγραφο 4 του άρθρου 
14, με σκοπό την τήρηση των απαιτήσεων του παρόντος 
άρθρου. 

2. ΑΗΗΕ οικιακής προέλευσης 

Η χωριστή συλλογή των ΑΗΗΕ οικιακής προέλευσης 
πραγματοποιείται σε σημεία συλλογής που φέρουν κα¬ 
τάλληλη επισήμανση και ειδικότερα: 

α) Σε δημοτικά σημεία συλλογής που καθορίζονται από 
τους ΟΤΑ σε συνεργασία με τα συστήματα εναλλακτικής 
διαχείρισης ΑΗΗΕ, σύμφωνα με τις ειδικότερες προβλέ¬ 
ψεις της υποπαραγράφου 2.1 

β) Σε καταστήματα λιανικού εμπορίου, ή σε εξειδικευ- 
μένα καταστήματα και δυρσι· ηηαιΨθίε που διακινούν ΗΗΕ, 
σε δημόσιες υπηρεσίες και επιχειρήσεις του δημοσίου 
και ιδιωτικού τομέα. 

Στο πλαίσιο των συμβάσεων συνεργασίας που καταρτί¬ 
ζονται μεταξύ των συστημάτων εναλλακτικής διαχείρισης 
ΑΗΗΕ και των ενδιαφερομένων μερών των ανωτέρω πε¬ 
ριπτώσεων (α) και (β), πρέπει να προσδιορίζονται μεταξύ 
των άλλων και μέτρα για τη διασφάλιση της ορθής λει¬ 
τουργίας των σημείων συλλογής. 

2.1. Για τη πραγματοποίηση της χωριστής συλλογής 
ΑΗΗΕ οικιακής προέλευσης, πρέπει να τηρούνται οι ακό¬ 
λουθες ειδικότερες απαιτήσεις: 

2.1.1. ) Οι ΟΤΑ από κοινού με τα ατομικά ή συλλογικά 
συστήματα εναλλακτικής διαχείρισης των ΑΗΗΕ, υποχρε- 
ούνταί: α) κατά τον καθορισμό των σημείων συλλογής να 
λαμβάνουν υπόψη κυρίως την πληθυσμιακή πυκνότητα και 
να εξασφαλίζουν τη διαθεσιμότητα και προσβασιμότητα 


των σημείων συλλογής, ώστε οι τελικοί χρήστες και οι 
διανομείς να μπορούν να επιστρέφουν τα απόβλητα αυτά 
δωρεάν και β) να οργανώνουν τη συλλογή και μεταφορά 
των ογκωδών και βαρέων ΑΗΗΕ από το χώρο του τελικού 
χρήστη. 

2.1.2.) Οι διανομείς υποχρεούνταί: 
α) όταν παρέχουν νέο προϊόν, να παραλαμβάνουν από 
τους τελικούς χρήστες, με σχέση ένα προς ένα, χωρίς 
επιβάρυνση, αποσυρόμενο εξοπλισμό, ο οποίος είναι ισο¬ 
δύναμου τύπου και εκπληρώνει τις ίδιες λειτουργίες με 
τον παρεχόμενο εξοπλισμό 
Είναι δυνατό με απόφαση του Υπουργού ΠΕΚΑ μετά 
από εισήγηση του ΕΟΑΝ να θεσπίζεται παρέκκλιση από 
την ανωτέρω διάταξη, εφόσον διασφαλίζεται ότι με την 
παρέκκλιση αυτή: 

αα) δεν καθίσταται δυσχερέστερη για τον τελικό κάτο¬ 
χο η επιστροφή των ΑΗΗΕ και 
ββ) η επιστροφή των ΑΗΗΕ παραμένει δωρεάν για τον 
τελικό κάτοχο. 

Εάν γίνει χρήση της ανωτέρω παρέκκλισης η αρμόδια 
Υπηρεσία του ΥΠΕΚΑ ενημερώνει σχετικά την Ευρωπαϊκή 
Επιτροπή. 

β) να προσφέρουν στους τελικούς χρήστες, στα κατα¬ 
στήματα λιανικής τα οποία διαθέτουν χώρους πώλησης 
ΗΗΕ εμβαδού τουλάχιστον 400 πι2 ή πολύ κοντά σε αυτά, 
τη δυνατότητα δωρεάν απόρριψης πολύ μικρών ΑΗΗΕ 
(καμιά από τις εξωτερικές διαστάσεις δεν υπερβαίνει τα 
25 οππ) χωρίς υποχρέωση αγοράς αντίστοιχου ΗΗΕ και 
στη συνέχεια, να παραδίδουν τα ΑΗΗΕ σε νόμιμους συλ- 
λέκτες-μεταφορείς ΑΗΗΕ που συνεργάζονται με εγκεκρι¬ 
μένα συστήματα εναλλακτικής διαχείρισης ΑΗΗΕ. 

γ) να συνάπτουν συμβάσεις συνεργασίας με εγκεκρι¬ 
μένα συστήματα εναλλακτικής διαχείρισης ΑΗΗΕ και να 
λαμβάνουν μέτρα για τη διασφάλιση της ορθής και ασφα¬ 
λούς λειτουργίας των σημείων συλλογής που βρίσκονται 
στο χώρο τους, 

δ) να διακινούν προϊόντα ΗΗΕ των οποίων οι παραγω¬ 
γοί είναι καταχωρημένοι στο μητρώο παραγωγών που 
προβλέπεται στο άρθρο 17 και ενταγμένοι σε συστήματα 
εναλλακτικής διαχείρισης ΑΗΗΕ, 
ε) να τηρούν στοιχεία σχετικά με τις ποσότητες των 
ΑΗΗΕ που συγκεντρώνουν στα σημεία συλλογής καθώς 
και στοιχεία για τους συλλέκτες/μεταφορείς και τις πο¬ 
σότητες ΑΗΗΕ που τους παραδίδουν και να παρέχουν 
σχετικές πληροφορίες στα συστήματα εναλλακτικής δι¬ 
αχείρισης των ΑΗΗΕ, με τα οποία έχουν συμβάσεις συ¬ 
νεργασίας. 

21.2.1) Οι διανομείς έχουν τη δυνατότητα, στο πλαίσιο 
των συμβατικών τους υποχρεώσεων με τα συστήματα 
εναλλακτικής διαχείρισης, να παραδίδουν τα ΑΗΗΕ σε 
δημοτικά σημεία συλλογής ή σε κέντρα διαλογής/ταξινό- 
μησης, εφόσον αυτά έχουν συσταθεί, ή σε εγκαταστάσεις 
επεξεργασίας ΑΗΗΕ. 

2.1.3) Οι τελικοί χρήστες/καταναλωτές υποχρεούνταί να 
διαχωρίζουν τα ΑΗΗΕ από τα λοιπά οικιακά απόβλητα και 
να τα παραδίδουν είτε στα σημεία συλλογής που προ- 
βλέπονται στην παράγραφο 2, είτε, κατευθείαν, σε επιχει- 
ρήσεις/μονάδες προετοιμασίας για επαναχρησιμοποίηση, 
σύμφωνα με την υποπαράγραφο 2.1.1. του άρθρου 5Α. 

2.1.4) Εάν τα επιστρεφόμενα ΑΗΗΕ παρουσιάζουν, σύμ¬ 
φωνα με τα εθνικά και κοινοτικά πρότυπα υγείας και 
ασφάλειας, κίνδυνο για την υγεία και την ασφάλεια του 
προσωπικού λόγω μόλυνσης ή ρύπανσης, είναι δυνατόν 
να μην παραλαμβάνονται σύμφωνα με τις προβλέψεις 
των προηγούμενων εδαφίων. Στην περίπτωση αυτή τα 

συστήματα εναλλακτικής διαχείρισης υποχρεούνται να 
εξασφαλίζουν ότι στα σημεία συλλογής θα υπάρχει ειδική 
πρόβλεψη για την επιστροφή των ανωτέρω ΑΗΗΕ. 

2.1.5) Με απόφαση του Υπουργού ΠΕΚΑ μετά από ει¬ 
σήγηση του ΕΟΑΝ, μπορεί να θεσπίζονται ειδικά μέτρα 
για την επιστροφή των ΑΗΗΕ λαμβάνοντας υπόψη το 
αυξημένο κόστος της διαχείρισής τους, στις περιπτώσεις 
που ο εξοπλισμός δεν περιλαμβάνει τα ουσιώδη κατα¬ 
σκευαστικά του στοιχεία ή αν περιέχει άλλα απόβλητα 
εκτός των ΑΗΗΕ. 

3. Η συλλογή των ΑΗΗΕ μη οικιακής προέλευσης που 
προέρχονται από εμπορικές, βιομηχανικές, ιδρυματικές 
και άλλες πηγές, γίνεται από νόμιμους συλλέκτες-μετα- 
φορείς απευθείας από τις εγκαταστάσεις/χώρους των 
χρηστών. Κατά την παραλαβή ΑΗΗΕ, εκδίδεται Βεβαίωση 
Παραλαβής. Ο τρόπος έκδοσης/χορήγησης της Βεβαίω¬ 
σης αυτής καθορίζεται στη σύμβαση συνεργασίας μεταξύ 
συστήματος εναλλακτικής διαχείρισης και συλλεκτών- 
μεταφορέων. 

4. Οποιοσδήποτε συλλέγει και μεταφέρει ΑΗΗΕ, πέραν 
των απαιτήσεων που προβλέπονται στην παράγραφο 1 
του άρθρου 5Α, υποχρεούταί: 

α) να διατηρεί αρχεία των ποσοτήτων των ΑΗΗΕ που 
συλλέγει και να παρέχει τις σχετικές πληροφορίες στα 
συστήματα εναλλακτικής διαχείρισης των ΑΗΗΕ, 
β) να συλλέγει-μεταφέρει τα ΑΗΗΕ και να τα παραδί- 
δει σε κέντρα διαλογής/ταξινόμησης, σε επιχειρήσεις/ 
μονάδες προετοιμασίας για επαναχρησιμοποίηση ή/και 
σε εγκεκριμένες εγκαταστάσεις επεξεργασίας, 
γ) να διασφαλίζει την ακεραιότητα του συλλεγόμενου/ 
μεταφερόμενου αποβλήτου ώστε να δημιουργούνται βέλ¬ 
τιστες συνθήκες για την προετοιμασία για επαναχρησιμο- 
ποίηση και περιορισμός των επικίνδυνων ουσιών. 

Αρθρο 7 

(άρθρο 7 της Οδηγίας) 

Ποσοστό συλλογής 

1. Με την επιφύλαξη του άρθρου 6 παράγραφος 1 (εδά¬ 
φιο 1.1) και στο πλαίσιο εφαρμογής της αρχής της ευθύνης 
του παραγωγού, το ελάχιστο ποσοστό συλλογής που 
πρέπει να επιτυγχάνεται ετησίως ορίζεται ως εξής: 

α) Από το 2016, το ελάχιστο ποσοστό συλλογής ορίζεται 
σε 45%, και υπολογίζεται βάσει του συνολικού βάρους 
των ΑΗΗΕ τα οποία συλλέχθηκαν σε ένα δεδομένο έτος, 
σύμφωνα με το άρθρο 6, και εκφράζεται ως ποσοστό 
του μέσου ετήσιου βάρους του ΗΗΕ που διατέθηκε στην 
αγορά κατά τα προηγούμενα τρία έτη. 

Ο ΕΟΑΝ λαμβάνει μέτρα για τη σταδιακή αύξηση των 
ποσοτήτων των συλλεγόμενων ΑΗΗΕ κατά το διάστημα 
από το 2016 έως το 2019, εκτός αν έχει ήδη επιτευχθεί 
το ανωτέρω ποσοστό συλλογής. 

β) Από το 2019, το ελάχιστο ποσοστό συλλογής που 
πρέπει να επιτυγχάνεται σε ετήσια βάση πρέπει να είναι 
το 65% του μέσου ετήσιου βάρους του ΗΗΕ που διατέθηκε 
στην αγορά την προηγούμενη τριετία, ή εναλλακτικά το 
85% των ΑΗΗΕ που παράγονται ανά βάρος. 

γ) Μέχρι τις 31 Δεκεμβρίου 2015 θα εξακολουθεί να 
ισχύει ποσοστό χωριστής συλλογής ΑΗΗΕ οικιακής προ¬ 
έλευσης που αντιστοιχεί είτε σε ποσότητα τουλάχιστον 
τεσσάρων χιλιόγραμμων κατά μέσο όρο ανά κάτοικο ανά 
έτος, είτε σε ποσότητα ίση με το μέσο ετήσιο βάρος 
των ΑΗΗΕ που συλλέχθηκαν την προηγούμενη τριετία, 
ανάλογα με το ποια ποσότητα είναι μεγαλύτερη. 

Με απόφαση του Υπουργού ΠΕΚΑ και ενδεχομένως 
και άλλου κατά περίπτωση συναρμόδιου Υπουργού μετά 


από εισήγηση του ΕΟΑΝ, είναι δυνατόν να ορίζονται πιο 
φιλόδοξοι επιμέρους στόχοι για χωριστή συλλογή ΑΗΗΕ. 
Στην περίπτωση αυτή το ΥΠΕΚΑ ενημερώνει σχετικά την 
Ευρωπαϊκή Επιτροπή. 

2.0 ΕΟΑΝ έχει την ευθύνη για την εκπόνηση και εφαρ¬ 
μογή προγραμμάτων προκειμένου να επιτευχθούν οι πο¬ 
σοτικοί στόχοι που αναφέρονται στην παράγραφο 1. Οι εν 
λόγω ποσοτικού στόχοι εντάσσονται στο Εθνικό Σχέδιο 
Διαχείρισης Αποβλήτων που προβλέπεται στο άρθρο 35 
(παρ. 1) του ν.4042/2012 

3. Για να αξιολογείται κατά πόσο έχει επιτευχθεί το 
ελάχιστο ποσοστό συλλογής, τα συστήματα εναλλακτι¬ 
κής διαχείρισης υποχρεούνται να διαβιβάζουν στον ΕΟΑΝ 
πληροφορίες για τα ΑΗΗΕ που συλλέγονται χωριστά σύμ¬ 
φωνα με το άρθρο 6, συμπεριλαμβανομένων τουλάχιστον 
πληροφοριών για τις ποσότητες και τις κατηγορίες των 
ΑΗΗΕ που παραλήφθηκαν: 

α) από τα σημεία συλλογής, κέντρα διαλογής/ταξινόμη- 
σης, επιχειρήσεις/μονάδες προετοιμασίας για επαναχρη- 
σιμοποίηση και από εγκαταστάσεις επεξεργασίας ΑΗΗΕ, 

β) από τους διανομείς ΗΗΕ, 

γ) από τους τελικούς χρήστες στις περιπτώσεις ΑΗΗΕ 
μη οικιακής προέλευσης 

4. Γ ια την εφαρμογή του παρόντος άρθρου, ο καθορι¬ 
σμός κοινής μεθοδολογίας για τον υπολογισμό του συ¬ 
νολικού βάρους του ΗΗΕ που διατίθεται στην αγορά και 
κοινής μεθοδολογίας για τον υπολογισμό της κατά βάρος 
ποσότητας ΑΗΗΕ που παράγονται, γίνεται σύμφωνα με 
τις προβλέψεις της παραγράφου 5 του άρθρου 7 της 
οδηγίας 2012/19/ΕΚ. 

Άρθρο 8 

(άρθρα 6 παρ.1, 8 και 9 της Οδηγίας) 

Όροι και προϋποθέσεις για την ενδεδειγμένη 
επεξεργασία και την ανάκτηση ΑΗΗΕ 

1. Κάθε εγκατάσταση ή επιχείρηση που πρόκειται να 
προβεί στην εκτέλεση εργασιών επεξεργασίας και ανά¬ 
κτησης ΑΗΗΕ υποχρεούταί να έχει λάβει Έγκριση Περι¬ 
βαλλοντικών Όρων (ΕΠΟ) και άδεια λειτουργίας, σύμφωνα 
με τις σχετικές διατάξεις της εκάστοτε κείμενης νομοθε¬ 
σίας και ήδη σύμφωνα με τις παραγράφους 1.2 και 3 του 
άρθρου 36 του ν.4042/2012. Οι προϋποθέσεις εξαιρέσεων 
από την υποχρέωση ΕΠΟ προβλέπονται στην παράγραφο 
2 του άρθρου 1 του ν. 4014/2011, όπως τροποποιήθηκε με 
το άρθρο 47 του ν.4042/2012. 

Οι ανωτέρω εγκαταστάσεις συμβάλλονται υποχρεωτι¬ 
κά με εγκεκριμένα συστήματα εναλλακτικής διαχείρισης 
σύμφωνα με τα άρθρα 13 και 14 της παρούσας απόφασης. 

2. Οι αρχές που είναι αρμόδιες για την περιβαλλοντική 
αδειοδότηση σύμφωνα με τις κείμενες σχετικές διατάξεις, 
μεριμνούν ώστε η προβλεπόμενη απόφαση Έγκρισης Πε¬ 
ριβαλλοντικών Όρων (ΑΕΠΟ), να περιλαμβάνει επιπλέον 
όρους για την τήρηση των απαιτήσεων του παρόντος 
άρθρου και την επίτευξη των στόχων ανάκτησης που 
προβλέπονται στο άρθρο 10. 

3. Η ενδεδειγμένη επεξεργασία, πλην της προετοιμα¬ 
σίας για επαναχρησιμοποίηση, καθώς και οι εργασίες 
ανάκτησης ή ανακύκλωσης, περιλαμβάνουν, τουλάχιστον, 
την αφαίρεση όλων των ρευστών και την επιλεκτική επε¬ 
ξεργασία σύμφωνα με το παράρτημα VII. 

4. Οι εγκαταστάσεις επεξεργασίας των ΑΗΗΕ οφείλουν 
να εφαρμόζουν τις βέλτιστες διαθέσιμες τεχνικές που 
ορίζονται σύμφωνα με την Αριθ. 36060/1155/2013 κοινή 
υπουργική απόφαση (Β' 1450). 

Κάθε εγκατάσταση ή επιχείρηση που εκτελεί εργασίες 
επεξεργασίας οφείλει να αποθηκεύει και να επεξεργά¬ 
ζεται τα ΑΗΗΕ σύμφωνα με τις τεχνικές απαιτήσεις του 
Παραρτήματος VIII. 

5. Είναι δυνατόν, για λόγους προστασίας του περιβάλ¬ 
λοντος, να ορίζονται, σύμφωνα με τη διαδικασία που προ- 
βλέπεται στην παράγραφο 2 του άρθρου 16 του ν.2939/ 
2001, όπως αντικαταστάθηκε με το άρθρο 4 του ν. 3854/ 
2010, ελάχιστα πρότυπα ποιότητας για την επεξεργα¬ 
σία των συλλεγόμενων ΑΗΗΕ. Στην περίπτωση αυτή η 
αρμόδια υπηρεσία του ΥΠΕΚΑ ενημερώνει σχετικά την 
Ευρωπαϊκή Επιτροπή. 

6. Οι εγκαταστάσεις επεξεργασίας και οι εγκαταστά¬ 
σεις ανάκτησης ή ανακύκλωσης των ΑΗΗΕ οφείλουν να 
κρατούν στοιχεία σχετικά με τις κατηγορίες και το βάρος 
των ΑΗΗΕ, των κατασκευαστικών τους στοιχείων, υλικών 
και ουσιών κατά την είσοδο (εισροές) και έξοδό τους 
(εκροές) από τις εγκαταστάσεις επεξεργασίας και κατά 
την είσοδο (εισροές) στις εγκαταστάσεις ανάκτησης ή 
ανακύκλωσης καθώς και αντίστοιχα έγγραφα και παρα¬ 
στατικά. Τα στοιχεία αυτά παραδίδονται στα συστήματα 
εναλλακτικής διαχείρισης ΑΗΗΕ με τα οποία έχουν συμ¬ 
βάσεις συνεργασίας, για τον υπολογισμό των στόχων 
ανάκτησης σύμφωνα με το άρθρο 10. 

7. Οι εγκαταστάσεις επεξεργασίας και ανάκτησης των 
ΑΗΗΕ εισάγουν πιστοποιημένα συστήματα περιβαλλο¬ 
ντικής διαχείρισης σύμφωνα με τον Κανονισμό (ΕΚ) αριθ. 
1221/2009 «σχετικά με την εκούσια συμμετοχή οργανισμών 
σε κοινοτικό σύστημα οικολογικής διαχείρισης και οικο¬ 
λογικού ελέγχου (ΕΜΑ3)». 

8. Τα συστήματα εναλλακτικής διαχείρισης έχουν την 
ευθύνη για την εποπτεία των εργασιών επεξεργασίας και 
ανάκτησης των ΑΗΗΕ, ως προς την τήρηση των απαιτή¬ 
σεων του παρόντος άρθρου. 

Αρθρο 9 

(άρθρα 10 και 23 παρ.2 της Οδηγίας) 

Όροι και προϋποθέσεις για τις διασυνοριακές 
μεταφορές ΑΗΗΕ 

1. Η επεξεργασία των ΑΗΗΕ μπορεί να διενεργείται και 
εκτός της χώρας, σε κράτος μέλος της Ε.Ε. ή σε τρίτη 
χώρα, με την προϋπόθεση ότι τα ΑΗΗΕ μεταφέρονται σύμ¬ 
φωνα με τον Κανονισμό (ΕΚ) αριθ. 1013/2006 και τον Κα¬ 
νονισμό (ΕΚ) αριθ. 1418/2007 της Ευρωπαϊκής Επιτροπής. 

2. Τα ΑΗΗΕ που εξάγονται από την Ευρωπαϊκή Ένωση 
σε τρίτη χώρα, σύμφωνα με τους Κανονισμούς (ΕΚ) αριθ. 
1013/2006 και (ΕΚ) αριθ. 1418/2007, υπολογίζονται για την 
εκπλήρωση των υποχρεώσεων και των στόχων του άρ¬ 
θρου 10, μόνον εφόσον ο εξαγωγέας μπορεί να αποδείξει 
ότι η επεξεργασία πραγματοποιήθηκε με συνθήκες ισο¬ 
δύναμες με τις απαιτήσεις της παρούσας απόφασης. Τα 
κριτήρια για την αξιολόγηση των ισοδυνάμων συνθηκών 
θεσπίζονται σύμφωνα με την παράγραφο 3 του άρθρου 
10 της οδηγίας 2012/19/ΕΚ. 

3. Οι μεταφορές μεταχειρισμένου ΗΗΕ για τον οποίο 
υπάρχει υποψία ότι πρόκειται για ΑΗΗΕ, πρέπει να διε- 
νεργούνται σύμφωνα με τις ελάχιστες απαιτήσεις του 
παραρτήματος VI. 

Άρθρο 10 

(άρθρο 11 της Οδηγίας) 

Στόχοι ανάκτησης 

1. Για τα ΑΗΗΕ που συλλέγονται χωριστά σύμφωνα με 
το άρθρο 6 και αποστέλλονται για επεξεργασία σύμφωνα 
με το άρθρο 8, τα συστήματα εναλλακτικής διαχείρισης 


ΑΗΗΕ οφείλουν να επιτυγχάνουν τους ελάχιστους στό¬ 
χους του παραρτήματος V. 

2. Η επίτευξη των στόχων αυτών υπολογίζεται για κάθε 
κατηγορία διαιρώντας το βάρος των ΑΗΗΕ που εισέρχο¬ 
νται στην εγκατάσταση ανάκτησης ή ανακύκλωσης/προ- 
ετοιμασίας για επαναχρησιμοποίηση μετά την ενδεδειγ- 
μένη επεξεργασία, σύμφωνα με το άρθρο 9 παράγραφος 
4, όσον αφορά την ανάκτηση και την ανακύκλωση διά του 
βάρους όλων των χωριστά συλλεγόμενων ΑΗΗΕ για κάθε 
κατηγορία, εκφραζόμενη ως ποσοστό. 

Οι προκαταρκτικές δραστηριότητες, συμπεριλαμβανο¬ 
μένων της διαλογής και της αποθήκευσης πριν από την 
ανάκτηση, δεν υπολογίζονται στην επίτευξη αυτών των 
στόχων. 

3. Γ ια τον υπολογισμό των στόχων ανάκτησης, τα συ¬ 
στήματα εναλλακτικής διαχείρισης πρέπει να τηρούν 
αρχεία σχετικά με: 

α) το βάρος και τη κατηγορία των ΑΗΗΕ, των κατα¬ 
σκευαστικών τους στοιχείων, υλικών και ουσιών, κατά 
την έξοδο από τα κέντρα διαλογής/ταξινόμησης (εκρο¬ 
ές), κατά την είσοδο (εισροές) και έξοδο (εκροές) από 
τις εγκαταστάσεις επεξεργασίας και κατά την είσοδο 
(εισροές) στις εγκατάστασεις ανάκτησης ή ανακύκλωσης 
ή στις μονάδες/επιχειρήσεις προετοιμασίας για επανα- 
χρησιμοποίηση, 

β) το βάρος των προϊόντων και των υλικών που βγαίνουν 
από την εγκατάσταση ανάκτησης, ανακύκλωσης ή την μο- 
νάδα/επιχείρηση προετοιμασίας για επαναχρησιμοποίηση 
(εκροές), καθώς και των υπολειμμάτων που οδηγούνται 
σε τελική διάθεση. 

γ) τους τελικούς αποδέκτες (εγκαταστάσεις ανάκτη¬ 
σης/ανακύκλωσης) και τις εργασίες ανάκτησης, με την 
επιφύλαξη της παραγράφου 3.1. 

3.1. Οι εγκαταστάσεις επεξεργασίας των ΑΗΗΕ διατη¬ 
ρούν το δικαίωμα να μη δίνουν στοιχεία στα συστήμα¬ 
τα εναλλακτικής διαχείρισης, σχετικά με την ταυτότητα 
των εγκαταστάσεων/επιχειρήσεων που παραλαμβάνουν 
τα επεξεργασμένα ΑΗΗΕ. Στην περίπτωση αυτή τα εν 
λόγω στοιχεία κατατίθενται υποχρεωτικά απευθείας στον 
ΕΟΑΝ ώστε, όταν συντρέχουν λόγοι ελέγχου της ακρί¬ 
βειας των στοιχείων σχετικά με την επίτευξη των στόχων, 
να χρησιμοποιούνται αναλόγως στο πλαίσιο προστασίας 
του εμπορικού απορρήτου. 

4. Το ΥΠΕΚΑ μετά από εισήγηση του ΕΟΑΝ λαμβάνει 
κάθε αναγκαίο μέτρο με στόχο την ενθάρρυνση της ανά¬ 
πτυξης νέων τεχνολογιών ανάκτησης, ανακύκλωσης και 
επεξεργασίας. 

Άρθρο 11 

(άρθρο 14 της Οδηγίας) 

Ενημέρωση των χρηστών 

1. Οι παραγωγοί μπορούν, κατά τη στιγμή της πώλη¬ 
σης νέων προϊόντων, να ενημερώνουν τους αγοραστές, 
μέσω των οδηγιών χρήσης ή στο σημείο πώλησης, για 
το κόστος συλλογής, επεξεργασίας και διάθεσης των 
ΑΗΗΕ κατά τρόπο περιβαλλοντικά ορθό. Το αναφερό- 
μενο κόστος δεν υπερβαίνει την καλύτερη εκτίμηση του 
πραγματικού. 

2. Ο ΕΟΑΝ οργανώνει, ιδίως μέσω ενημερωτικών εκ¬ 
στρατειών, σύστημα ενημέρωσης-πληροφόρησης των οι¬ 
κιακών χρηστών ΗΗΕ ώστε να τίθενται δεόντως σε γνώση 
τους τα ακόλουθα: 

α) η απαίτηση να μην απορρίπτονται τα ΑΗΗΕ μαζί με 
τα αστικά απόβλητα, αλλά να συλλέγονται χωριστά, 

β) τα συστήματα εναλλακτικής διαχείρισης στα οποία 
έχουν πρόσβαση. Ο ΕΟΑΝ προωθεί τον συντονισμό των 
πληροφοριών που επιτρέπουν στους χρήστες τον εντοπι¬ 
σμό όλων των διαθέσιμων σημείων συλλογής, ανεξάρτητα 
από το ποιος φορέας έχει ορίσει το σημείο συλλογής- 
γ) ο ρόλος τους στην επαναχρησιμοποίηση, την ανακύ¬ 
κλωση και τις άλλες μορφές ανάκτησης των ΑΗΗΕ- 
δ) οι δυνητικές επιπτώσεις στο περιβάλλον και την αν¬ 
θρώπινη υγεία ως αποτέλεσμα της παρουσίας επικίνδυ¬ 
νων ουσιών στον ΗΗΕ' 

ε) η σημασία του συμβόλου που παρατίθεται στο πα¬ 
ράρτημα IX. 

3. Οι καταναλωτές συμμετέχουν στη χωριστή συλλογή 
των ΑΗΗΕ και με την κατάλληλη ενημέρωση που τους 
παρέχουν τα συστήματα εναλλακτικής διαχείρισης και ο 
ΕΟΑΝ, ενθαρρύνονται ώστε να διευκολύνεται η διαδικα¬ 
σία επαναχρησιμοποίησης, επεξεργασίας και ανάκτησης. 

4. Προκειμένου να ελαχιστοποιείται η διάθεση των ΑΗΗΕ 
ως μεικτών αστικών αποβλήτων και να διευκολύνεται η 
χωριστή συλλογή τους, οι παραγωγοί ΗΗΕ οφείλουν να 
επισημαίνουν δεόντως με το σύμβολο που παρατίθεται 
στο παράρτημα IX (κατά προτίμηση σύμφωνα με το ευ¬ 
ρωπαϊκό πρότυπο ΕΝ 50419) τον ΗΗΕ που διατίθεται στην 
αγορά. Σε εξαιρετικές περιπτώσεις, εάν είναι αναγκαίο 
λόγω του μεγέθους ή της λειτουργίας του προϊόντος, το 
σύμβολο τυπώνεται στη συσκευασία, στις οδηγίες χρήσης 
και στην εγγύηση του συγκεκριμένου ΗΗΕ. 

5. Τα συστήματα εναλλακτικής διαχείρισης, με την εφαρ¬ 
μογή προγραμμάτων ενημέρωσης -ευαισθητοποίησης της 
κοινής γνώμης, οι παραγωγοί καθώς και οι διανομείς, 
οφείλουν να παρέχουν ορισμένες ή όλες τις πληροφορίες 
που αναφέρονται στις παραγράφους 2, 3 και 4, κυρίως 
μέσω ενημερωτικών εκστρατειών, των οδηγιών χρήσης ή 
στο σημείο πώλησης ΗΗΕ, κατά περίπτωση. 

Άρθρο 12 

(άρθρο 15 της Οδηγίας) 

Ενημέρωση των εγκαταστάσεων επεξεργασίας 

1. Προκειμένου να διευκολύνεται η προετοιμασία για 
επαναχρησιμοποίηση και η ορθή και περιβαλλοντικά 
ασφαλής επεξεργασία των ΑΗΗΕ, συμπεριλαμβανομένης 
της συντήρησης, αναβάθμισης, επισκευής και ανακύκλω¬ 
σης, οι παραγωγοί παρέχουν πληροφορίες, χωρίς χρέωση, 
σχετικά με την προετοιμασία για επαναχρησιμοποίηση και 
την επεξεργασία για κάθε τύπο νέου ΗΗΕ που διατίθεται 
για πρώτη φορά στην αγορά της Ευρωπαϊκής Ένωσης, 
μέσα σε ένα έτος από τη διάθεση του ΗΗΕ στην αγορά. 
Οι πληροφορίες αυτές αναφέρουν, στο μέτρο που αυτό 
απαιτείται από τις επιχειρήσεις/μονάδες προετοιμασίας 
της επαναχρησιμοποίησης και τις εγκαταστάσεις επεξερ¬ 
γασίας και ανάκτησης, τα διάφορα συστατικά και υλικά 
του ΗΗΕ καθώς και τη θέση των επικίνδυνων ουσιών και 
παρασκευασμάτων στον ΗΗΕ, προκειμένου να τηρούνται 
οι διατάξεις της παρούσας απόφασης. Οι παραγωγοί ΗΗΕ 
υποχρεούνταί: 

α) να θέτουν τις εν λόγω πληροφορίες στη διάθεση 
των επιχειρήσεων/μονάδων προετοιμασίας για επανα- 
χρησιμοποίηση και των εγκαταστάσεων επεξεργασίας 
και ανάκτησης με τη μορφή εγχειριδίων ή με ηλεκτρονικά 
μέσα όπως Οϋ-ΡΟΜ και διαδικτυακάς υπηρεσίες, 
β) να ενημερώνουν τον ΕΟΑΝ, μέσω των συστημάτων 
εναλλακτικής διαχείρισης ΑΗΗΕ, σχετικά με την εφαρμογή 
αυτής της παραγράφου. 

2. Για να καθίσταται δυνατός ο αδιαμφισβήτητος προσ¬ 
διορισμός της ημερομηνίας διάθεσης του ΗΗΕ στην αγο¬ 


ρά, οι παραγωγοί οφείλουν να θέτουν σήμα στη συσκευή 
που να προσδιορίζει ότι ο ΗΗΕ διατέθηκε στην αγορά 
μετά τις 13 Αυγούστου 2005. Κατά προτίμηση εφαρμόζε¬ 
ται για το σκοπό αυτό το ευρωπαϊκό πρότυπο ΕΝ 50419. 

ΚΕΦΑΛΑΙΟ Γ 

ΣΥΣΤΗΜΑΤΑ ΕΝΑΛΛΑΚΤΙΚΗΣ ΔΙΑΧΕΙΡΙΣΗΣ ΤΩΝ ΑΗΗΕ 
Αρθρο 13 

(εφαρμογή άρθρων 12 και 13 της Οδηγίας) 

Οργάνωση συστημάτων εναλλακτικής διαχείρισης των 
ΑΗΗΕ 

1. Οι παραγωγοί ΗΗΕ ή τρίτοι που λειτουργούν κατ’ 
εξουσιοδότησή τους, υποχρεούνταί να οργανώνουν συ¬ 
στήματα εναλλακτικής διαχείρισης ΑΗΗΕ, κατ’ εφαρμογή 
του άρθρου 17 του Ν. 2939/01, όπως ισχύει και σύμφω¬ 
να με τους ειδικότερους όρους που προβλέπονται στην 
παρούσα απόφαση. Τα εν λόγω συστήματα μπορούν να 
είναι ατομικά ή συλλογικά, οποιοσδήποτε νομικής μορφής, 
όπως εταιρείες, συνεταιρισμοί, κοινοπραξίες. 

2. Κάθε παραγωγός ΗΗΕ εφόσον δεν προβαίνει στην ορ¬ 
γάνωση ατομικού ή συλλογικού συστήματος εναλλακτικής 
διαχείρισης, υποχρεούται να συμμετέχει σε εγκεκριμένο 
συλλογικό σύστημα εναλλακτικής διαχείρισης ΑΗΗΕ,. Η 
συμμετοχή στο συλλογικό σύστημα εναλλακτικής δια¬ 
χείρισης συνοδεύεται από την καταβολή στο σύστημα 
χρηματικής εισφοράς εκ μέρους του ενδιαφερομένου 
παραγωγού, σύμφωνα με τις προβλέψεις του άρθρου 16. 
Το ύψος της εισφοράς αυτής αναγράφεται στη σύμβαση 
προσχώρησης του παραγωγού στο συλλογικό σύστημα. 

3. Νέα συστήματα, ατομικά ή συλλογικά, οργανώνο¬ 
νται σύμφωνα με τις προϋποθέσεις και τους όρους της 
παρούσας απόφασης, με την προϋπόθεση ότι μέχρι την 
έγκριση των νέων αυτών συστημάτων, οι ενδιαφερόμε¬ 
νοι παραγωγοί είναι ενταγμένοι σε ήδη λειτουργούντα 
συστήματα εναλλακτικής διαχείρισης ΑΗΗΕ. 

4. Τα συστήματα εναλλακτικής διαχείρισης ΑΗΗΕ υπο- 
χρεούνται να συνεργάζονται μόνο με διαχειριστές ΑΗΗΕ 
που διαθέτουν τις προβλεπόμενες, κατά περίπτωση, από 
την εκάστοτε κείμενη σχετική νομοθεσία άδειες και εγκρί¬ 
σεις και ειδικότερα α) με συλλέκτες και μεταφορείς, εφό¬ 
σον τηρούν εκτός των άλλων και τις απαιτήσεις χωριστής 
συλλογής, που προβλέπονται στο άρθρο 6, β ) με κέντρα 
διαλογής/ταξινόμησης και με επιχειρήσεις/μονάδες προε¬ 
τοιμασίας για επαναχρησιμοποίηση, εφόσον τηρούν εκτός 
των άλλων και τις απαιτήσεις των παραγράφων 2.3 και 2.4 
αντίστοιχα του άρθρου 5Α καθώς και γ) με εγκεκριμένες 
εγκαταστάσεις επεξεργασίας και ανάκτησης, εφόσον πλη¬ 
ρούν εκτός των άλλων και τις απαιτήσεις του άρθρου 8. 

5. Τα συστήματα εναλλακτικής διαχείρισης ΑΗΗΕ λει¬ 
τουργούν με συνθήκες που να μην εισάγουν διακρίσεις 
για τα ΗΗΕ. Ειδικότερα τα συστήματα αυτά: 

α) σχεδιάζονται και λειτουργούν κατά τρόπο ώστε να 
αποφεύγονται εμπόδια στο εμπόριο ή στρεβλώσεις στον 
ανταγωνισμό, σύμφωνα με το εθνικό και κοινοτικό δίκαιο, 
σε σχέση με άλλα συστήματα εναλλακτικής διαχείρισης 
ΑΗΗΕ αλλά και με διαχειριστές ΑΗΗΕ, 

β) λαμβάνουν κατά κύριο λόγο υπόψη τις απαιτήσεις 
σε θέματα: 

αα) προστασίας του περιβάλλοντος και της υγείας και 
ασφάλειας των καταναλωτών 

ββ) προστασίας των δικαιωμάτων βιομηχανικού και 
εμπορικού απορρήτου. 

6. Τα συστήματα εναλλακτικής διαχείρισης ΑΗΗΕ απο¬ 
βλέπουν ειδικότερα: 

α) Στη χωριστή συλλογή των ΑΗΗΕ από τον τελικό 
χρήστη, προκειμένου: 

- τα απόβλητα αυτά να διοχετεύονται προς τις πλέον 
ενδεδειγμένες εναλλακτικές λύσεις διαχείρισης αποβλή¬ 
των σύμφωνα με την παράγραφο 1 του άρθρου 5, και 

- να μειώνεται στο ελάχιστο δυνατό, η διάθεση ΑΗΗΕ 
ως μεικτών αστικών αποβλήτων έτσι ώστε τα εν λόγω 
απόβλητα να ανακυκλώνονται σε υψηλό ποσοστό, κατ’ 
εφαρμογή της παραγράφου 1 του άρθρου 6. 

β) Στην προετοιμασία για επαναχρησιμοποίηση, στην 
επεξεργασία και την ανάκτηση των συλλεγομένων απο¬ 
βλήτων με τη χρησιμοποίηση βέλτιστων διαθέσιμων τε¬ 
χνικών σύμφωνα με τις απαιτήσεις του άρθρου 8. 

γ) Στη δυνατότητα συνεργασίας των συστημάτων εναλ¬ 
λακτικής διαχείρισης ΑΗΗΕ, με συστήματα εναλλακτικής 
διαχείρισης άλλων προϊόντων, κατά την έννοια του άρ¬ 
θρου 2 (παρ. 4) του Ν. 2939/2001, όπως με συστήματα 
εναλλακτικής διαχείρισης των Ηλεκτρικών Στηλών και 
Συσσωρευτών, σύμφωνα με τις ειδικότερες προβλέψεις 
της παραγράφου II του άρθρου 7 (υποπαραγ. Α1 περ.5 
και Β'περ.2) και της παρ. 1.1 του άρθρου 10 της αριθ. 
41624/2057/2010 ΚΥΑ. 

Άρθρο 14 

(εφαρμογή άρθρων 12 και 13 της Οδηγίας) 
Έγκριση συστημάτων εναλλακτικής διαχείρισης 

Για την οργάνωση κάθε συστήματος ατομικής ή συλ¬ 
λογικής εναλλακτικής διαχείρισης ΑΗΗΕ, απαιτείται η 
χορήγηση έγκρισης από τον ΕΟΑΝ. Ειδικότερα: 

1. Συστήματα ατομικής εναλλακτικής διαχείρισης: 

Γ ια την έγκριση κάθε συστήματος ατομικής εναλλακτι¬ 
κής διαχείρισης ΑΗΗΕ, απαιτείται: 

α) Η κατάθεση στον ΕΟΑΝ φακέλου με μελέτη και στοι¬ 
χεία από τον οποίο: 

α.1.) να αποδεικνύεται ότι το σύστημα διαθέτει την 
απαιτούμενη τεχνική και οικονομική υποδομή για την 
λειτουργία του και ότι ανταποκρίνεται στους όρους του 
άρθρου 13 και στις ειδικότερες απαιτήσεις της παρούσας 
απόφασης 

α.2.) να καθορίζονται: 

α.2.1) οι στόχοι και οι μέθοδοι εναλλακτικής διαχείρισης. 
Ειδική πρόβλεψη απαιτείται για τα νησιά και τις απομα¬ 
κρυσμένες περιοχές, 

α.2.2.) Τα προγράμματα ενημέρωσης - ευαισθητοποίη- 
σης τα οποία θα υλοποιήσει το σύστημα, κατ’ εφαρμογή 
των άρθρων 11 και 12. 

Το ειδικότερο περιεχόμενο του ανωτέρω φακέλου πε- 
ριγράφεται στο παράρτημα XI (παράγραφος 1). 

β) Η καταβολή στον ΕΟΑΝ σχετικού ανταποδοτικού τέ¬ 
λους, το ύψος του οποίου προσδιορίζεται με κοινή από¬ 
φαση των Υπουργών Οικονομικών και Περιβάλλοντος, 
Ενέργειας και Κλιματικής Αλλαγής. 

Το ποσό του ανταποδοτικού τέλους αναπροσαρμόζε¬ 
ται με κοινή απόφαση των ως άνω Υπουργών μετά από 
εισήγηση του ΕΟΑΝ με κριτήριο τη γεωγραφική εμβέλεια 
του συστήματος εναλλακτικής διαχείρισης. 

2. Συλλογικά Συστήματα εναλλακτικής διαχείρισης: 

Γ ια την έγκριση κάθε συλλογικού συστήματος εναλλα¬ 
κτικής διαχείρισης, απαιτείται: 

α) η κατάθεση στον ΕΟΑΝ φακέλου με μελέτη και στοι¬ 
χεία από τον οποίο: 

αα) να αποδεικνύεται ότι το σύστημα διαθέτει την απαι- 
τούμενη τεχνική και οικονομική υποδομή για τη λειτουργία 
του και ότι ανταποκρίνεται στους όρους του άρθρου 13 
και στις ειδικότερες απαιτήσεις της παρούσας απόφασης, 


ββ) να προσδιορίζεται το ποσό της χρηματικής εισφο¬ 
ράς που καταβάλλουν στο σύστημα οι συμμετέχοντας 
παραγωγοί με κριτήρια κυρίως το είδος των ΑΗΗΕ, το 
βάρος, και το ρυπαντικό φορτίο των ΑΗΗΕ, 
γγ) να καθορίζονται: 

- οι στόχοι και οι μέθοδοι εναλλακτικής διαχείρισης. 
Ειδική πρόβλεψη απαιτείται για τα νησιά και τις απομα¬ 
κρυσμένες περιοχές και 

- τα προγράμματα ενημέρωσης - ευαισθητοποίησης 
τα οποία θα υλοποιήσει το σύστημα, κατ’ εφαρμογή των 
άρθρων 11 και 12. 

δδ) Να διασφαλίζεται η δυνατότητα συμμετοχής στο 
σύστημα των ενδιαφερομένων παραγωγών οι οποίοι εκ¬ 
πληρώνουν τους όρους και τις απαιτήσεις του συστήμα¬ 
τος, σύμφωνα με την έγκρισή του. 

εε) Να προσδιορίζεται το πλαίσιο των συμβάσεων προ¬ 
σχώρησης των παραγωγών στο σύστημα. 

στστ) Να προσδιορίζεται το πλαίσιο των συμβάσεων 
συνεργασίας με τους ΟΤΑ και με όσους νόμιμα εκτελούν 
εργασίες εναλλακτικής διαχείρισης 
ζζ) Σε περίπτωση νέου υπό έγκριση συστήματος, να 
έχουν καταρτισθεί προσύμφωνα συνεργασίας μεταξύ του 
συστήματος και των ενδιαφερομένων παραγωγών ΗΗΕ. 
Αντίγραφα των προσυμφώνων αυτών περιλαμβάνονται 
στον φάκελο για την έγκριση του συστήματος. 

Το ειδικότερο περιεχόμενο του ανωτέρω φακέλου πε- 
ριγράφεται στο παράρτημα XI (παράγραφος 2). 

β) Να έχει καταβληθεί στον ΕΟΑΝ σχετικό ανταποδο¬ 
τικό τέλος, το ύψος του οποίου προσδιορίζεται με κοινή 
απόφαση των Υπουργών Οικονομικών και Περιβάλλοντος, 
Ενέργειας και Κλιματικής Αλλαγής. 

Το ποσό του ανταποδοτικού τέλους αναπροσαρμόζε¬ 
ται με κοινή απόφαση των ως άνω Υπουργών μετά από 
εισήγηση του ΕΟΑΝ με κριτήριο τη γεωγραφική εμβέλεια 
του συστήματος εναλλακτικής διαχείρισης. 

3. Η έγκριση ή ανανέωση κάθε συστήματος ατομικής ή 
συλλογικής εναλλακτικής διαχείρισης χορηγείται μόνον 
εφόσον: 

α) Οι επιχειρήσεις που συγκροτούν τα συστήματα εναλ¬ 
λακτικής διαχείρισης δεν έχουν κηρυχθεί σε πτώχευση 
και δεν βρίσκονται σε κατάσταση εκκαθάρισης ή παύσης 
πληρωμών, καθώς και 

β) οι παραγωγοί που κατέχουν στο σύστημα εναλλα¬ 
κτικής διαχείρισης ιθύνουσα θέση ατομικά ή ως μέλη 
διοικήσεων ή άλλων οργάνων του συστήματος, δεν έχουν 
καταδικασθεί για φορολογικές ή οικονομικές παραβάσεις, 
καθώς και για παραβάσεις των διατάξεων του ανταγωνι¬ 
σμού ή αισχροκέρδειας που αποτελούν κώλυμα άσκησης 
επιχειρηματικής δραστηριότητας κατά το ισχύον δίκαιο. 

γ) Το εν λόγω σύστημα ανταποκρίνεται στους όρους 
του άρθρου 13, στις ειδικότερες απαιτήσεις της παρούσας 
απόφασης καθώς και στις γενικές αρχές εναλλακτικής 
διαχείρισης του άρθρου 4 του ν.2939/2001. 

4. Η έγκριση του ατομικού ή συλλογικού συστήματος 
εναλλακτικής διαχείρισης χορηγείται από τον ΕΟΑΝ και 
ισχύει για έξι (6) χρόνια. Στην απόφαση έγκρισης καθορί¬ 
ζονται υποχρεώσεις και απαιτήσεις που κατά κύριο λόγο 
αναφέρονταί: 

α) στον προσδιορισμό των στόχων εναλλακτικής δια¬ 
χείρισης και των αντίστοιχων προθεσμιών και μεθόδων 
για την επίτευξή τους και στην υποχρέωση κατοχής του 
Πιστοποιητικού Εναλλακτικής Διαχείρισης (ΠΕΔ) σύμφωνα 
με το άρθρο 15, 

β) στον καθορισμό των διαδικασιών για το συντονισμό 
και την άσκηση της εποπτείας των εργασιών συλλογής 
και μεταφοράς, σύμφωνα με το άρθρο 6 (παρ. 1.3), 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


16833 


γ) στον καθορισμό των διαδικασιών για την άσκηση της 
εποπτείας των εργασιών των κέντρων διαλογής/ταξινό- 
μησης, των επιχειρήσεων/μονάδων προετοιμασίας για 
επαναχρησιμοποίηση και των εργασιών επεξεργασίας και 
ανάκτησης, σύμφωνα με τις υποπαραγράφους 2.3.3 και 
2.4.4 του άρθρου 5Α και την παράγραφο 8 του άρθρου 
8, αντίστοιχα. 

δ) στην τήρηση των ειδικότερων υποχρεώσεων που 
απορρέουν από τις διατάξεις της παρούσας απόφασης 
ε) στην υποχρέωση δημοσιοποίησης, μέσω του τύπου 
ή με κάθε άλλο πρόσφορο μέσο εξίσου προσιτό στους 
χρήστες, της δράσης του συστήματος και των στόχων 
που επιδιώκει 

στ) στην υποχρέωση ενημέρωσης των συμμετεχόντων 
παραγωγών για τα τεχνικά και οικονομικά αποτελέσματα 
υλοποίησης του επιχειρησιακού σχεδίου 
ζ) στην υποχρέωση γνωστοποίησης στον Ε.Ο.ΑΝ. σε 
τακτά διαστήματα των αποτελεσμάτων που έχουν επι¬ 
τευχθεί 

η) στον προσδιορισμό της χρηματικής εισφοράς που 
καταβάλλουν στο συλλογικό σύστημα οι συμμετέχοντες 
παραγωγοί και στον τρόπο ενδεχόμενης αναπροσαρμο¬ 
γής της 

5. Ανανέωση- Τροποποίηση - ανάκληση εγκρίσεων 

5.1. ) Ανανέωση εγκρίσεων: 

α) Οι εγκρίσεις των συστημάτων μετά τη λήξη ισχύος 
τους, σύμφωνα με την παράγραφο 4, ακολουθούν τη δι¬ 
αδικασία ανανέωσης, σύμφωνα με την Αριθ. 116570/2009 
απόφαση του Υπουργού ΠΕΚΑ (Β "769) 
β) Σε περίπτωση που ο φάκελος ανανέωσης που προ- 
βλέπεται στην ανωτέρω ΥΑ υποβάλλεται εκπρόθεσμα, 
επιβάλλεται το πρόστιμο που προβλέπεται στο άρθρο 21. 

Η καταβολή του προστίμου αποτελεί προϋπόθεση για 
την εξέταση από τον ΕΟΑΝ του υποβληθέντα φακέλου 
ανανέωσης της έγκρισης. 

5.2. ) Τροποποίηση εγκρίσεων: 

Οι εγκρίσεις των συστημάτων εναλλακτικής διαχείρισης 
τροποποιούνται στις ακόλουθες περιπτώσεις: 

α) Οι εγκρίσεις που εκδίδονται μετά την έναρξη ισχύ¬ 
ος της παρούσας απόφασης (νέες εγκρίσεις), τροποποι¬ 
ούνται πριν από τη λήξη ισχύος τους, σύμφωνα με την 
παράγραφο 4, όταν αλλάζουν, κατά την κρίση του ΕΟΑΝ, 
τα δεδομένα πάνω στα οποία βασίστηκε η έκδοσή τους, 
β) Οι εγκρίσεις που έχουν εκδοθεί πριν από την έναρξη 
ισχύος της παρούσας απόφασης (υφιστάμενες εγκρίσεις), 
επανεξετάζονται πριν από τη λήξη ισχύος τους και τροπο¬ 
ποιούνται εάν, κατά την κρίση του ΕΟΑΝ, δεν ανταποκρί- 
νονται στις προβλέψεις, τις απαιτήσεις και τους στόχους 
της παρούσας απόφασης, 

5.2.1) Στις ανωτέρω περιπτώσεις (α) και (β) της υποπα- 
ραγράφου 5.2., το σύστημα οφείλει να υποβάλλει στον 
ΕΟΑΝ φάκελο τροποποίησης της έγκρισης. Το ειδικότερο 
περιεχόμενο του φακέλου αυτού καθορίζεται με απόφαση 
του Υπουργού ΠΕΚΑ μετά από εισήγηση του ΕΟΑΝ. 

Μέσα σε διάστημα 60 εργάσιμων ημερών από την υπο¬ 
βολή πλήρους φακέλου, ο ΕΟΑΝ αξιολογεί αν θα προβεί 
ή όχι σε αναθεώρηση/τροποποίηση της έγκρισης. 

5.3) Ανάκληση εγκρίσεων: 

Οι εγκρίσεις των συστημάτων μπορεί να ανακαλούνται 
προσωρινά ή οριστικά, πριν τη λήξη ισχύος τους, κυρίως 
όταν: 

α) δεν τηρούνται οι όροι της έγκρισης ή 
β) συντρέχουν οι προϋποθέσεις της παραγράφου 3 του 
παρόντος άρθρου, ή 


γ) διαπιστώνεται ότι η έκδοση ή ανανέωση της έγκρισης 
βασίστηκε σε ψευδή/παραπλανητικά στοιχεία/δικαιολο- 
γητικά, 

δ) διαπιστώνεται μη συμμόρφωση με τους ειδικούς 
όρους που προβλέπονται στην παράγραφο 3 του άρ¬ 
θρου 15 

ε) διαπιστώνεται κακή λειτουργία του συστήματος και 
ως εκ τούτου αδυναμία να επιτελέσει το έργο του. 

Οι λεπτομέρειες για την εφαρμογή της παραγράφου 
αυτής μπορεί να ρυθμίζονται με κανονισμό που εκδίδεται 
με απόφαση του Υπουργού ΠΕΚΑ μετά από εισήγηση 
του ΕΟΑΝ. 

5.4.) Η ανανέωση, τροποποίηση ή ανάκληση των εγκρί¬ 
σεων γίνεται με απόφαση του ΕΟΑΝ. 

6. Υποχρεώσεις συστημάτων εναλλακτικής διαχείρισης: 

α) Τα συστήματα ατομικής και συλλογικής εναλλακτικής 
διαχείρισης, φέρουν ευθύνη για την τήρηση των όρων 
της έγκρισής τους καθώς και για την εκπλήρωση των 
υποχρεώσεων τους, όπως αυτές απορρέουν από τον εγκε¬ 
κριμένο φάκελο του συστήματος και από τις διατάξεις 
του παρόντος άρθρου και των άρθρων 6, 7,11,13 15 και 16 
της παρούσας απόφασης. 

β) Τα συστήματα εναλλακτικής διαχείρισης ΑΗΗΕ υπο- 
χρεούνται να καταρτίζουν λεπτομερή έκθεση σχετικά με 
τη λειτουργία τους, τον τρόπο εκπλήρωσης των υποχρε- 
ώσεών τους, καθώς και αναλυτικά οικονομικά στοιχεία. 
Η έκθεση αυτή περιλαμβάνει και τον προγραμματισμό 
των συστημάτων για τον επόμενο χρόνο. Η έκθεση υπο¬ 
βάλλεται στον Ε.Ο.ΑΝ μέχρι την 1η Μα'ίου κάθε έτους 
και κοινοποιείται και στην αρμόδια υπηρεσία του ΥΠΕΚΑ. 

Αρθρο 15 

Πιστοποιητικό Εναλλακτικής Διαχείρισης 

1. Κάθε τρία (3) χρόνια από τη χορήγηση της έγκρισης 
του συστήματος εναλλακτικής διαχείρισης (άρθρο 14) 
διενεργείται έλεγχος από τον ΕΟΑΝ μετά από αίτηση του 
συστήματος εναλλακτικής διαχείρισης ή αυτεπαγγέλτως, 
προκειμένου να διαπιστωθεί ότι κατά το χρονικό αυτό 
διάστημα εφαρμόζονται οι μέθοδοι εναλλακτικής διαχεί¬ 
ρισης και επιτυγχάνονται οι στόχοι της σύμφωνα με τις 
απαιτήσεις της παρούσας απόφασης. 

Αν από τον έλεγχο διαπιστώνεται ότι εφαρμόζονται οι 
μέθοδοι εναλλακτικής διαχείρισης και επιτυγχάνονται οι 
στόχοι σύμφωνα με τα παραπάνω, ο ΕΟΑΝ εκδίδει το Πι¬ 
στοποιητικό Εναλλακτικής Διαχείρισης (Π.Ε.Δ.), στο όνομα 
του συγκεκριμένου συστήματος εναλλακτικής διαχείρισης. 

2. Το Π.Ε.Δ. χορηγείται εφόσον το σύστημα εναλλακτι¬ 
κής διαχείρισης: 

α) αποδεικνύει με βάση τα στοιχεία που του ζητά ο 
ΕΟΑΝ, ότι εκπλήρωσε τις υποχρεώσεις εναλλακτικής δι¬ 
αχείρισης για την προηγούμενη τριετία σύμφωνα με τους 
όρους που προσδιορίζονται στη χορηγηθείσα έγκριση του 
συστήματος εναλλακτικής διαχείρισης (άρθρο 14). 

β) καταβάλλει ανταποδοτικό τέλος το ύψος του οποίου 
ανέρχεται σε 5000 ευρώ για ατομικά συστήματα εναλ¬ 
λακτικής διαχείρισης, 10.000 Ευρώ για τα συλλογικά συ¬ 
στήματα εναλλακτικής διαχείρισης και 3.000 Ευρώ για τα 
συλλογικά συστήματα εναλλακτικής διαχείρισης εμβέλει¬ 
ας μικρότερης της πανελλαδικής. Τα ως άνω ποσά μπορεί 
να αναπροσαρμόζονται με κοινή απόφαση των Υπουργών 
Οικονομικών, Ανάπτυξης και Ανταγωνιστικότητας και Πε¬ 
ριβάλλοντος, Ενέργειας και Κλιματικής Αλλαγής, μετά από 
εισήγηση του ΕΟΑΝ. 

3. Όταν ο ΕΟΑΝ διαπιστώνει ότι δεν πληρούνται οι υπο¬ 
χρεώσεις εναλλακτικής διαχείρισης ή ότι δεν τηρούνται 

οι όροι της έγκρισης που χορηγήθηκε, μπορεί να θέτει 
ειδικούς όρους για την έκδοση του ΠΕΔ με προθεσμία 
συμμόρφωσης με αυτούς ή να επιβάλλει χρηματικό πρό¬ 
στιμο σύμφωνα με το άρθρο 20 του Ν. 2939/2001, όπως 
ισχύει. 

3.1. Εάν το σύστημα εναλλακτικής διαχείρισης επί δύο 
φορές δεν επιδεικνύει επάρκεια ή δεν συμμορφώνεται με 
τους ανωτέρω τεθέντες ειδικούς όρους, ο Ε.Ο.ΑΝ έχει τη 
δυνατότητα: 

α) στην περίπτωση συστήματος ατομικής εναλλακτικής 
διαχείρισης να ανακαλεί την έγκριση του συστήματος 
αυτού και να υποχρεώνει το διαχειριστή να συμμετάσχει 
σε εγκεκριμένο σύστημα συλλογικής εναλλακτικής δια¬ 
χείρισης που αφορά τον κλάδο του. 

β) στην περίπτωση συστήματος συλλογικής εναλλακτι¬ 
κής διαχείρισης να προβαίνει σε αναθεώρηση των όρων ή 
σε ανάκληση της έγκρισης του συστήματος αυτού. 

4. Οι αιτήσεις και τα σχετικά αποδεικτικά στοιχεία για 
την έκδοση του Π.Ε.Δ. κατατίθενται στον Ε.Ο.ΑΝ κάθε 
τρία (3) χρόνια, από τη χορήγηση της έγκρισης του συ¬ 
στήματος εναλλακτικής διαχείρισης, από 1 Ιανουάριου 
- 31 Ιανουάριου. Μέσα σε έξι (6) μήνες από την υποβολή 
όλων των αιτούμενων στοιχείων χορηγείται το Π.Ε.Δ., το 
οποίο εν συνεχεία περιλαμβάνεται σε κατάλογο τον οποίο 
δημοσιεύει ο Ε.Ο.ΑΝ, σύμφωνα με τα άρθρα 13 και 18 του 
Ν. 2939/2001, όπως ισχύει.. 

Αρθρο 16 

(άρθρα 12 και 13 της Οδηγίας) 
Χρηματοδότηση των ΑΗΗΕ 

Α. Χρηματοδότηση για τα ΑΗΗΕ οικιακής προέλευσης 

1. Υπόχρεοι για τη χρηματοδότηση της συλλογής/διαλο- 
γής, της επεξεργασίας, της ανάκτησης και της περιβαλλο¬ 
ντικούς ορθής διάθεσης των ΑΗΗΕ οικιακής προέλευσης, 
που παραδίδονται στα σημεία συλλογής σύμφωνα με 
τις απαιτήσεις του άρθρου 6, είναι οι παραγωγοί ΗΗΕ. 
Η χρηματοδότηση αυτή γίνεται μέσω των συστημάτων 
εναλλακτικής διαχείρισης, κατά τα οριζόμενα στα άρθρα 
13 και 14 της παρούσας απόφασης. 

2. Για τα προϊόντα που διατέθηκαν στην αγορά μετά 
τις 13 Αυγούστου 2005, κάθε παραγωγός, μέσω των συ¬ 
στημάτων εναλλακτικής διαχείρισης, χρηματοδοτεί τις 
εργασίες που αναφέρονται στην παράγραφο 1 για τα 
απόβλητα των δικών του ΗΗΕ. 

2.1. Κάθε παραγωγός προκειμένου να διαθέσει ένα προ¬ 
ϊόν στην αγορά υποχρεούταί: 

α) να οργανώνει ή να συμμετέχει σε συστήματα εναλ¬ 
λακτικής διαχείρισης ΑΗΗΕ, σύμφωνα με το άρθρο 13, 
ώστε να βεβαιώνεται η χρηματοδότηση των εργασιών 
εναλλακτικής διαχείρισης, 

β) να επισημαίνει ευκρινώς τα προϊόντα του σύμφωνα 
με το άρθρο 12 παράγραφος 2 και 

γ) να κατέχει τον αριθμό μητρώου παραγωγών, σύμ¬ 
φωνα με το άρθρο 17, για τη νόμιμη άσκηση της δρα- 
στηριότητάς του. 

3. Η ευθύνη για τη χρηματοδότηση του κόστους της 
διαχείρισης των ΑΗΗΕ που προέρχονται από προϊόντα 
που είχαν διατεθεί στην αγορά πριν από τις 13 Αυγούστου 
2005 («ιστορικά απόβλητα») ανατίθεται σε ένα ή περισσό¬ 
τερα συστήματα, στα οποία συνεισφέρουν αναλογικά όλοι 
οι υφιστάμενοι στην αγορά όταν ανακύπτει το σχετικό 
κόστος παραγωγοί, όπως ανάλογα με το μερίδιό τους 
στην αγορά ανά τύπο εξοπλισμού. 

4. Τα συστήματα εναλλακτικής διαχείρισης ΑΗΗΕ ανα¬ 
πτύσσουν κατάλληλες διαδικασίες για την επιστροφή των 


χρηματικών εισφορών στους παραγωγούς, όταν ο ΗΗΕ 
μεταφέρεται για διάθεση στην αγορά εκτός της ελλη¬ 
νικής επικράτειας. Στην περίπτωση αυτή τα συστήματα 
οφείλουν να ενημερώνουν σχετικά τον ΕΟΑΝ. 

Β. Χρηματοδότηση για τα ΑΗΗΕ από άλλους χρήστες, 
μη οικιακής προέλευσης 

1. Για ΗΗΕ που διατέθηκαν στην αγορά μετά τις 13 
Αυγούστου 2005, οι δαπάνες για τη συλλογή, την επε¬ 
ξεργασία, την ανάκτηση και την περιβαλλοντικούς ορθή 
διάθεση των ΑΗΗΕ μη οικιακής προέλευσης, χρηματοδο¬ 
τούνται από τους παραγωγούς, μέσω των συστημάτων 
εναλλακτικής διαχείρισης. 

1.1. Για τα ιστορικά απόβλητα που αντικαθίστανται από 
νέα ισοδύναμα προϊόντα ή από νέα προϊόντα που καλύ¬ 
πτουν την ίδια λειτουργία, η χρηματοδότηση των δαπα¬ 
νών επιβαρύνει τους παραγωγούς αυτών των προϊόντων, 
κατά την παροχή τους. Είναι δυνατόν εναλλακτικά, με τη 
σύναψη σχετικών συμφωνιών, να καθίστανται οι άλλοι 
χρήστες, εν μέρει ή πλήρως, υπεύθυνοι για την ανωτέρω 
χρηματοδότηση. 

Γ ια τα λοιπά ιστορικά απόβλητα, η χρηματοδότηση των 
δαπανών επιβαρύνει τους χρήστες. 

2. Οι παραγωγοί και οι χρήστες, δύνανται, μετά από 
σχετική έγκριση του ΕΟΑΝ, να συνάπτουν συμφωνίες που 
να προβλέπουν άλλες μεθόδους χρηματοδότησης. 

3. Στην περίπτωση φωτοβολταϊκών πλαισίων που δια¬ 
τέθηκαν στην αγορά μετά τις 13 Αυγούστου 2005, αλλά 
η επιχείρηση του παραγωγού έπαυσε οριστικά να λει¬ 
τουργεί πριν από την 14-2-2014, η χρηματοδότηση των 
δαπανών για τη συλλογή, την επεξεργασία, την ανάκτηση 
και την περιβαλλοντικούς ορθή διάθεση των αποβλήτων 
των φωτοβολταϊκών πλαισίων, επιβαρύνει τους χρήστες. 

ΚΕΦΑΛΑΙΟ Δ' 

ΕΙΔΙΚΕΣ ΔΙΑΤΑΞΕΙΣ 

Αρθρο 17 

(άρθρο 16 της Οδηγίας) 

Καταχώριση και υποβολή πληροφοριών και εκθέσεων 

1. Ο ΕΟΑΝ καταρτίζει και τηρεί εθνικό μητρώο παρα¬ 
γωγών, σύμφωνα με την παράγραφο 2, συμπεριλαμβανο¬ 
μένων των παραγωγών που προμηθεύουν ΗΗΕ χρησιμο¬ 
ποιώντας επικοινωνία εξ αποστάσεως. Το μητρώο έχει 
σκοπό την παρακολούθηση της τήρησης των απαιτήσεων 
της παρούσας απόφασης. 

Οι παραγωγοί που προμηθεύουν ΗΗΕ χρησιμοποιώντας 
εξ αποστάσεως επικοινωνία όπως ορίζεται στο άρθρο 3 
παράγραφος 1 στοιχείο στ) σημείο ίν) καταχωρίζονται στο 
κράτος μέλος προς το οποίο γίνεται η πώληση. Η καταχώ¬ 
ριση γίνεται μέσω των εξουσιοδοτημένων αντιπροσώπων 
τους, όπως προβλέπεται στο άρθρο 18 παράγραφος 2, 
εκτός εάν έχουν ήδη καταχωρισθεί στο κράτος μέλος 
προς το οποίο γίνεται η πώληση. 

2. Γ ια την κατάρτιση του εθνικού μητρώου παραγωγών 
απαιτούνται τουλάχιστον τα ακόλουθα στοιχεία: 

α) κάθε παραγωγός ή κάθε εξουσιοδοτημένος αντιπρό¬ 
σωπος σε περίπτωση που εφαρμόζεται το άρθρο 18, κα¬ 
ταχωρίζεται όπως απαιτείται και έχει τη δυνατότητα να 
καταχωρίζει ηλεκτρονικά όλες τις σχετικές πληροφορίες 
που περιγράφουν τις δραστηριότητες του συγκεκριμένου 
παραγωγού στο συγκεκριμένο κράτος μέλος 1 

β) κατά την καταχώριση, κάθε παραγωγός ή κάθε εξου¬ 
σιοδοτημένος αντιπρόσωπος, στην περίπτωση που εφαρ¬ 
μόζεται το άρθρο 18, παρέχει τις πληροφορίες του παραρ¬ 
τήματος X μέρος Α και αναλαμβάνει να τις επικαιροποιεί 

γ) κάθε παραγωγός ή κάθε εξουσιοδοτημένος αντιπρό¬ 
σωπος, στην περίπτωση που εφαρμόζεται το άρθρο 18, 
παρέχει τις πληροφορίες του παραρτήματος X μέρος Β' 

δ) το εθνικό μητρώο παρέχει την πρόσβαση στα αντί¬ 
στοιχα μητρώα άλλων κρατών μελών μέσω συνδέσμων 
στις ιστοσελίδες τους, προκειμένου να διευκολύνεται, η 
καταχώριση των παραγωγών ή, σε περίπτωση που εφαρ¬ 
μόζεται το άρθρο 18, των εξουσιοδοτημένων αντιπροσώ¬ 
πων τους. 

3. Το υπόδειγμα για την καταχώριση και την υποβολή 
εκθέσεων και η συχνότητα υποβολής στο μητρώο κα¬ 
θορίζονται σύμφωνα με τη διαδικασία που προβλέπεται 
στην παράγραφο 3 του άρθρου 16 της οδηγίας 2012/19/ΕΚ. 

4. Ο ΕΟΑΝ συγκεντρώνει κάθε χρόνο πληροφορίες, συ¬ 
μπεριλαμβανομένων τεκμηριωμένων εκτιμήσεων, σχετικά 
με τις ποσότητες και τις κατηγορίες ΗΗΕ που διατίθεται 
στην αγορά, συλλέγονται με οποιοδήποτε τρόπο, προε¬ 
τοιμάζονται για επαναχρησιμοποίηση, υποβάλλονται σε 
επεξεργασία, ανακτώνται, επαναχρησιμοποιούνται και 
ανακυκλώνονται, καθώς και σχετικά με τα χωριστά ουλ- 
λεγάμενα ΑΗΗΕ που εξάγονται, κατά βάρος. Τις πληρο¬ 
φορίες αυτές τις κοινοποιεί και στην αρμόδια υπηρεσία 
του ΥΠΕΚΑ 

5. Το ΥΠΕΚΑ υποβάλλει στην Ευρωπαϊκή Επιτροπή, κάθε 
τρία χρόνια, έκθεση σχετικά με την εφαρμογή της πα¬ 
ρούσας απόφασης και με τις πληροφορίες που αναφέ- 
ρονται στην παράγραφο 4. Η έκθεση συντάσσεται βάσει 
ερωτηματολογίου, το οποίο καταρτίζεται σύμφωνα με 
την παράγραφο 5 του άρθρου 16 της οδηγίας 2012/19/ΕΚ. 
Η έκθεση κοινοποιείται στην Ευρωπαϊκή Επιτροπή μέσα 
σε εννέα μήνες από το τέλος της αντίστοιχης τριετούς 
περιόδου. 

Η πρώτη έκθεση καλύπτει την περίοδο από τις 14 Φε¬ 
βρουάριου 2014 έως τις 31 Δεκεμβρίου 2015. 

Άρθρο 18 

(άρθρο 17 της Οδηγίας) 
Εξουσιοδοτημένος αντιπρόσωπος 

1. Κάθε παραγωγός, όπως ορίζεται στο άρθρο 3 παρά¬ 
γραφος 1 (εδάφιο στ περιπτώσεις ί έως ίϋ), εγκατεστη¬ 
μένος σε άλλο κράτος μέλος, μπορεί, κατ’ εξαίρεση του 
άρθρου 3 παράγραφος 1 (εδάφιο στ περιπτώσεις ί έως ίϋ), 
να ορίζει νομικό ή φυσικό πρόσωπο εγκατεστημένο στην 
ελληνική επικράτεια ως εξουσιοδοτημένο αντιπρόσωπό 
του υπεύθυνο για την εκπλήρωση των υποχρεώσεων του 
παραγωγού, που απορρέουν από την παρούσα απόφαση. 

2. Οι παραγωγοί όπως ορίζονται στο άρθρο 3 παράγρα¬ 
φος 1 (στοιχείο στ) σημείο ίν), που είναι εγκατεστημένοι 
στην ελληνική επικράτεια και πωλούν ΗΗΕ σε άλλο κρά¬ 
τος μέλος, ορίζουν στο εν λόγω κράτος μέλος, εξουσι¬ 
οδοτημένο αντιπρόσωπο υπεύθυνο για την εκπλήρωση 
των υποχρεώσεων του συγκεκριμένου παραγωγού, στην 
επικράτεια αυτού του κράτους μέλους. 

3. Ο ορισμός του εξουσιοδοτημένου αντιπροσώπου πρέ¬ 
πει να γίνεται με γραπτή εντολή. 

Άρθρο 19 

(άρθρο 18 της Οδηγίας) 

Διοικητική συνεργασία και ανταλλαγή πληροφοριών 

1. Ο ΕΟΑΝ μπορεί να ζητά τη συνδρομή, όπου αυτό 
κρίνεται αναγκαίο και άλλων αρμόδιων αρχών και φο¬ 
ρέων όπως Υπηρεσιών Ειδικών Ελέγχων του Υπουργείου 
Οικονομικών, Τελωνείων, Ελληνικής Αστυνομίας, Επιμε¬ 
λητηρίων και Υπηρεσιών Τοπικής και Περιφερειακής Αυ¬ 
τοδιοίκησης, ιδίως για τη δημιουργία της κατάλληλης 


ροής πληροφοριών, τηρουμένου κατά περίπτωση του 
απορρήτου και ενδεχομένως για τη διάθεση προσωπικού 
για επιτόπιους ελέγχους, με στόχο να εξασφαλίζεται η 
συμμόρφωση των παραγωγών με τις διατάξεις της πα¬ 
ρούσας απόφασης,. 

2. Ο ΕΟΑΝ από κοινού με την αρμόδια υπηρεσία του 
ΥΠΕΚΑ ανταλλάσσουν, κατά περίπτωση, πληροφορίες με 
την Ευρωπαϊκή Επιτροπή, με σκοπό να διευκολύνεται η 
ορθή εφαρμογή της παρούσας απόφασης. Η διοικητική 
συνεργασία και η ανταλλαγή πληροφοριών, ιδιαίτερα με¬ 
ταξύ του εθνικού μητρώου παραγωγών και των εθνικών 
μητρώων των παραγωγών άλλων κρατών μελών, περιλαμ¬ 
βάνουν και ηλεκτρονικά μέσα επικοινωνίας. Η συνεργασία 
περιλαμβάνει, μεταξύ άλλων, την αμοιβαία πρόσβαση στα 
σχετικά έγγραφα και πληροφορίες, συμπεριλαμβανομέ¬ 
νων των αποτελεσμάτων ενδεχόμενων επιθεωρήσεων 
και ελέγχων, στο πλαίσιο της τήρησης των διατάξεων 
της νομοθεσίας για την προστασία των δεδομένων που 
ισχύει στη χώρα και στο κράτος μέλος του οποίου η αρχή 
καλείται σε συνεργασία. 

ΚΕΦΑΛΑΙΟ Ε' 

ΤΕΛΙΚΕΣ ΔΙΑΤΑΞΕΙΣ 

Άρθρο 20 

(άρθρο 23 της Οδηγίας) 

Επιθεώρηση και παρακολούθηση 

1. Ο ΕΟΑΝ διενεργεί τις ενδεδειγμένες επιθεωρήσεις 
και ελέγχους, σύμφωνα με την παράγραφο 1 (περ. θ) του 
άρθρου 24 του ν. 2939/2001, όπως τροποποιήθηκε με την 
παράγραφο 3 του άρθρου 7 του ν. 3854/2010, για την 
ορθή εφαρμογή της παρούσας απόφασης και ιδίως για 
την τήρηση των όρων χορήγησης των εγκρίσεων των 
συστημάτων εναλλακτικής διαχείρισης ΑΗΗΕ καθώς και 
των υποχρεώσεων που απορρέουν από τις επί μέρους 
διατάξεις της α) για τους συλλέκτες/μεταφορείς, β) τους 
διανομείς, γ) τους παραγωγούς, δ) τα κέντρα διαλογής/ 
ταξινόμησης, ε) τις μονάδες προετοιμασίας για επανα- 
χρησιμοποίηση και στ) τις εγκαταστάσεις επεξεργασίας. 
Κατά τη διενέργεια των ανωτέρω ελέγχων ο ΕΟΑΝ μπο¬ 
ρεί να ζητά την συνδρομή, όπου απαιτείται, της Ειδικής 
Υπηρεσίας Επιθεωρητών Περιβάλλοντος, σύμφωνα με το 
άρθρο 9 του ν. 2947/2001 (Α' 228) όπως ισχύει καθώς και 
άλλων ενδεχομένως δημόσιων αρχών. 

1.1. Οι ανωτέρω επιθεωρήσεις και έλεγχοι καλύπτουν 
εκτός των άλλων και τις πληροφορίες που παρέχονται 
στον ΕΟΑΝ από τους παραγωγούς σύμφωνα με την πα¬ 
ράγραφο 2 του άρθρου 17. 

2. Οι επιθεωρήσεις και οι έλεγχοι στο πλαίσιο τήρησης 
των όρων των αδειών που προβλέπονται στο άρθρο 36 
του ν. 4042/2012, διενεργούνται σύμφωνα με το άρθρο 19 
του ίδιου νόμου. 

3. Οι επιθεωρήσεις για τις διασυνοριακές μεταφορές 
διενεργούνται σύμφωνα με το άρθρο 19 του ν.4042/2012. 
Οι εν λόγω επιθεωρήσεις αφορούν ιδίως: 

α) τις εξαγωγές ΑΗΗΕ εκτός Ευρωπαϊκής Ένωσης σύμ¬ 
φωνα με τον κανονισμό (ΕΚ) αριθ. 1013/2006 και τον κα¬ 
νονισμό (ΕΚ) αριθ. 1418/2007 καθώς και 

β) τις διασυνοριακές μεταφορές μεταχειρισμένου ΗΗΕ 
για τον οποίο υπάρχει υποψία ότι πρόκειται για ΑΗΗΕ, 
σύμφωνα με την παράγραφο 3 του άρθρου 9. Στην πε¬ 
ρίπτωση αυτή η ως άνω αρμόδια ελεγκτική αρχή παρα¬ 
κολουθεί αναλόγως τις μεταφορές αυτές στο πλαίσιο 
τήρησης των ελάχιστων απαιτήσεων που περιγράφονται 
στο παράρτημα VI. 

4. Οι παραπάνω επιθεωρήσεις των παραγράφων 1,2,3 και 
4 διενεργούνται είτε κατόπιν αιτιολογημένης και επώνυ¬ 
μης καταγγελίας είτε αυτεπάγγελτα. 

5. Το κόστος των ενδεδειγμένων αναλύσεων και επιθε¬ 
ωρήσεων, κατ’ εφαρμογή των απαιτήσεων παραρτήμα¬ 
τος VI, συμπεριλαμβανομένου του κόστους αποθήκευσης 
μεταχειρισμένου ΗΗΕ για τον οποίο υπάρχει υποψία ότι 
πρόκειται για ΑΗΗΕ, επιβαρύνει τους παραγωγούς, τους 
τρίτους που ενεργούν για λογαριασμό τους ή άλλα πρό¬ 
σωπα, τα οποία εμπλέκονται στη μεταφορά μεταχειρι¬ 
σμένου ΗΗΕ για τον οποίο υπάρχει υποψία ότι πρόκειται 
για ΑΗΗΕ. 

Άρθρο 21 

(άρθρο 22 της Οδηγίας) 

Κυρώσεις 

1. Σε κάθε φυσικό ή νομικό πρόσωπο, που ασκεί δρα¬ 
στηριότητα ή επιχείρηση κατά παράβαση των διατάξε¬ 
ων της παρούσας απόφασης, επιβάλλονται οι κυρώσεις 
που προβλέπονται στο άρθρο 20 του Ν. 2939/2001, όπως 
τροποποιήθηκε με το άρθρο 6 του Ν. 3854/2010 και στη 
συνέχεια με το άρθρο 6 της Ενότητας Α' του ν.4042/2012. 
Ειδικότερα οι εν λόγω κυρώσεις επιβάλλονται: 

α) στα συστήματα εναλλακτικής διαχείρισης ΑΗΗΕ που 
ενεργούν κατά παράβαση της παρούσας απόφασης και 
ιδίως των διατάξεων των άρθρων 13,14,15 και 16, 

β) στους παραγωγούς που ενεργούν κατά παράβαση 
της παρούσας απόφασης και ιδίως των διατάξεων των 
άρθρων 4, 6,10,11,12,13 (παρ.1 και 2), 16,17 και 18 αυτού, 

γ) στις εγκαταστάσεις επεξεργασίας και ανάκτησης 
που ενεργούν κατά παράβαση των άρθρων 5Α (παρ. 1β 
και γ) και 8, 

δ) στους συλλέκτες και μεταφορείς που ενεργούν κατά 
παράβαση των διατάξεων των άρθρων 5Α (παρ.ΐβ και γ), 
6 και 9 αντίστοιχα, 

ε) στα κέντρα διαλογής/ταξινόμησης που ενεργούν κατά 
παράβαση της παραγράφου 1β και γ και της υποπαρα- 
γράφου 2.3 του άρθρου 5Α 

στ) στις μονάδες προετοιμασίας για επαναχρησιμοποί- 
ηση που ενεργούν κατά παράβαση παραγράφου 1β και γ 
και της υποπαραγράφου 2.4. του άρθρου 5Α 

ζ) στους διανομείς που ενεργούν κατά παράβαση της 
παραγράφου 2.1.2 του άρθρου 6 

2. Σε κάθε φυσικό ή νομικό πρόσωπο που πραγματοποιεί 
εργασίες εναλλακτικής διαχείρισης κατά παράβαση του 
άρθρου 5Α (παρ.ΐα), επιβάλλονται οι κυρώσεις που προ- 
βλέπονται στα άρθρα 28, 29 και 30 του Ν. 1650/1986 όπως 
το άρθρο 28 τροποποιήθηκε με το άρθρο 7 του ν.4042/2012 
και το άρθρο 30 με το ν.3010/2003, το ν.4014/2011 και τέλος 
με το ν.4042/2012 (άρθρο 37). 

3. Με πρόστιμο από 100.000 μέχρι 300.000 Ευρώ τιμω¬ 
ρείται το σύστημα εναλλακτικής διαχείρισης που κατά 
παράβαση της υποπαραγράφου 5.2. του άρθρου 14, δεν 
προβαίνει σε διαδικασία τροποποίησης της χορηγηθείσας 
σε αυτό έγκρισης. 

3.1. Σε περίπτωση που η προβλεπόμενη στην υποπα- 
ράγραφο 5.1. του άρθρου 14 αίτηση για ανανέωση της 
έγκρισης υποβάλλεται εκπρόθεσμα επιβάλλεται πρόστιμο 
10.000-100.000 ευρώ με κριτήριο τη χρονική διάρκεια της 
παράβασης και τη γεωγραφική εμβέλεια του συστήματος. 

4. Απαραίτητη προϋπόθεση για την υπαγωγή των παρα¬ 
γωγών σε καθεστώς κρατικής ενίσχυσης είναι η εξόφλη¬ 
ση επιβληθέντων τελεσίδικων διοικητικών κυρώσεων για 
περιβαλλοντικές παραβάσεις και η μη έκδοση σε βάρος 
τους τελεσίδικης καταδικαστικής απόφασης για τέλεση 


αξιόποινων πράξεων ή παραλείψεων κατά παράβαση του 
άρθρου 28 του ν.1650/1986, όπως ισχύει. 

5. Οι ως άνω κυρώσεις επιβάλλονται ανεξάρτητα από 
την επιβολή των κυρώσεων που προβλέπονται στο άρθρο 
16 του π.δ. 114/2013 καθώς και σε άλλες ειδικές διατάξεις 
της κείμενης νομοθεσίας. 

Αρθρο 22 

Σύσταση επιστημονικής επιτροπής 

1. Συστήνεται στο ΥΠΕΚΑ δμελής Τεχνική Επιστημονική 
Γνωμοδοτική Επιτροπή, που συγκροτείται από εκπροσώ¬ 
πους του ΕΟΑΝ και της αρμόδιας υπηρεσίας Περιβάλλο¬ 
ντος του ΥΠΕΚΑ (ΓΕΔΣΑΠ), καθώς και από επιστήμονες 
με εξειδικευμένες γνώσεις στα θέματα που προβλέπονται 
στην παράγραφο 2. Τα μέλη της επιτροπής ορίζονται με 
απόφαση του Υπουργού ΠΕΚΑ. Με την ίδια απόφαση κα¬ 
θορίζεται ο τρόπος λειτουργίας της επιτροπής. Στην επι¬ 
τροπή προεδρεύει ο εκάστοτε εκπρόσωπος του ΥΠΕΚΑ. 

2. Έργο της επιστημονικής επιτροπής είναι η εξειδίκευση 
της εφαρμογής του άρθρου 2 της παρούσας απόφασης 
ώστε να καθορίζεται πιο συγκεκριμένα τα ΗΗΕ που εντάσ¬ 
σονται στο πεδίο εφαρμογής της παρούσας απόφασης, 

3. Η επιτροπή συγκαλείται με μέριμνα της αρμόδιας 
Υπηρεσίας Περιβάλλοντος του ΥΠΕΚΑ όποτε κριθεί ανα¬ 
γκαίο, για την καλύτερη και πληρέστερη εφαρμογή της 
παρούσας απόφασης. 

Άρθρο 23 
Παραρτήματα 

Προσαρτώνται και αποτελούν αναπόσπαστο μέρος της 
παρούσας απόφασης τα παραρτήματα που ακολουθούν. 


ΠΑΡΑΡΤΗΜΑ I 

Κατηγορίες ΗΗΕ που καλύπτει η παρούσα οδηγία κατά 
τη μεταβατική περίοδο του άρθρου 2 παράγραφος 1 στοι¬ 
χείο α) 

1. Μεγάλες οικιακές συσκευές 

2. Μικρές οικιακές συσκευές 

3. Εξοπλισμός πληροφορικής και τηλεπικοινωνιών 

4. Καταναλωτικά είδη και φωτοβολταϊκά πλαίσια (ρεηβΙε) 

5. Είδη φωτισμού 

6. Ηλεκτρικά και ηλεκτρονικά εργαλεία εξαιρουμένων 
των σταθερών βιομηχανικών εργαλείων μεγάλης κλίμακας 

7. Παιχνίδια και εξοπλισμός ψυχαγωγίας και αθλητισμού 

8. Ιατρικά βοηθήματα εξαιρουμένων όλων των εμφυτεύ- 
σιμων και μολυσμένων προϊόντων 

9. Όργανα παρακολούθησης και ελέγχου 

10. Συσκευές αυτόματης διανομής. 


ΠΑΡΑΡΤΗΜΑ II 

Μη εξαντλητικός κατάλογος ΗΗΕ των κατηγοριών 
του παραρτήματος I 

1. ΜΕΓΑΛΕΣ ΟΙΚΙΑΚΕΣ ΣΥΣΚΕΥΕΣ 
Μεγάλες συσκευές ψύξης 
Ψυγεία 
Καταψύκτες 

Άλλες μεγάλες συσκευές που χρησιμοποιούνται για 
ψύξη, διατήρηση και αποθήκευση τροφίμων 
Πλυντήρια 

Στεγνωτήρια ρούχων 
Πλυντήρια πιάτων 
Συσκευές μαγειρικής 
Ηλεκτρικές κουζίνες 

Ηλεκτρικά μάτια 
Φούρνοι μικροκυμάτων 

Άλλες μεγάλες συσκευές χρησιμοποιούμενες για μα¬ 
γείρεμα και άλλες επεξεργασίες τροφίμων 
Ηλεκτρικές θερμάστρες 

Ηλεκτρικά θερμαντικά σώματα (Ηλεκτρικά καλοριφέρ) 
Άλλες μεγάλες συσκευές που χρησιμοποιούνται για 
θέρμανση χώρων, κρεβατιών, καθισμάτων 
Ηλεκτρικοί ανεμιστήρες 
Συσκευές κλιματισμού 

Άλλα είδη εξοπλισμού αερισμού, απαγωγής αερίων και 
κλιματισμού 

2. ΜΙΚΡΕΣ ΟΙΚΙΑΚΕΣ ΣΥΣΚΕΥΕΣ 
Ηλεκτρικές σκούπες 
Σκούπες χαλιών 

Άλλες συσκευές καθαριότητας 

Συσκευές χρησιμοποιούμενες για ράψιμο, πλέξιμο, ύφαν¬ 
ση και άλλες κλωστοϋφαντουργικές εργασίες 
Ηλεκτρικά σίδερα και άλλες συσκευές για σιδέρωμα, 
καλάνδρισμα και, γενικά, για τη φροντίδα του ιματισμού 
Φρυγανιέρες 

Συσκευές τηγανίσματος (φριτέζες) 

Μύλοι, καφετιέρες και συσκευές ανοίγματος ή σφραγί¬ 
σματος περιεκτών ή συσκευασιών 
Ηλεκτρικά μαχαίρια 

Συσκευές για κόψιμο και στέγνωμα μαλλιών, βούρτσισμα 
δοντιών, ξύρισμα, μασάζ και άλλες συσκευές περιποίησης 
του σώματος 

Ρολόγια κάθε είδους και εξοπλισμός μέτρησης, ένδειξης 
ή καταγραφής του χρόνου 
Ζυγοί 

3. ΕΞΟΠΛΙΣΜΟΣ ΤΕΧΝΟΛΟΓΙΑΣ ΠΛΗΡΟΦΟΡΙΩΝ ΚΑΙ ΤΗ¬ 
ΛΕΠΙΚΟΙΝΩΝΙΩΝ 

Συστήματα κεντρικής επεξεργασίας δεδομένων: 
Μεγάλοι υπολογιστές (ηπαίπίΓαπησε) 

Μεσαίοι υπολογιστές (πιίηί οοηηρυΙθΓε) 

Μονάδες εκτύπωσης 

Συστήματα προσωπικών υπολογιστών: 

Προσωπικοί υπολογιστές [συμπεριλαμβανομένων των 
κεντρικών μονάδων επεξεργασίας (ΟΡΨ), των ποντικιών, 
των οθονών και των πληκτρολογίων] 

Φορητοί υπολογιστές (Ιαρίορε) (συμπεριλαμβανομένων 
των ΟΡΙ), των ποντικιών, των οθονών και των πληκτρο¬ 
λογίων) 

Μικρού μεγέθους φορητοί υπολογιστές (ηοΙσάοοΚε) 
Υπολογιστές χειρός (ηοίαραάε) 

Εκτυπωτές 

Φωτοαντιγραφικά μηχανήματα 
Ηλεκτρικές και ηλεκτρονικές γραφομηχανές 
Αριθμομηχανές τσέπης και επιτραπέζιες 
και άλλα προϊόντα και είδη εξοπλισμού για τη συλλο¬ 
γή, αποθήκευση, επεξεργασία, παρουσίαση ή διαβίβαση 
πληροφοριών με ηλεκτρονικά μέσα 
Τερματικά και συστήματα χρηστών 
Συσκευές τηλεομοιοτυπίας (φαξ) 

Τηλέτυπα 

Τηλέφωνα 

Τηλεφωνικές συσκευές επί πληρωμή 
Ασύρματα τηλέφωνα 
Κινητά τηλέφωνα 
Συστήματα τηλεφωνητών 

και άλλα προϊόντα και είδη εξοπλισμού για τη μετάδοση 
ήχου, εικόνων ή άλλων πληροφοριών με τηλεπικοινωνιακά 
μέσα 


4. ΚΑΤΑΝΑΛΩΤΙΚΑ ΕΙΔΗ ΚΑΙ ΦΩΤΟΒΟΛΤΑΪΚΑ ΠΛΑΙΣΙΑ 
Ραδιόφωνα 

Τηλεοράσεις 

Κάμερες μαγνητοσκόπησης (βιντεοκάμερες) 
Μαγνητοσκόπια (συσκευές αναπαραγωγής εικόνας) 
Συσκευές ηχογράφησης υψηλής πιστότητας 
Ενισχυτές ήχου 
Μουσικά όργανα 

και άλλα προϊόντα και είδη εξοπλισμού για την εγγραφή 
ή αναπαραγωγή ήχου ή εικόνων, συμπεριλαμβανομένων 
των σημάτων ή άλλων τεχνολογιών διανομής ήχου και 
εικόνας με άλλα πλην των τηλεπικοινωνιακών μέσα 
Φωτοβολταϊκά πλαίσια (ραηαίε). 

5. ΦΩΤΙΣΤΙΚΑ ΕΙΔΗ 

Φωτιστικά για λαμπτήρες ιρθορισμού πλην των οικιακών 
φωτιστικών σωμάτων 
Ευθείς λαμπτήρες φθορισμού 
Συμπαγείς λαμπτήρες φθορισμού (σοιτιρασί) 
Λαμπτήρες εκκενώσεως υψηλής έντασης, συμπεριλαμ¬ 
βανομένων των λαμπτήρων νατρίου υψηλής πίεσης και 
των λαμπτήρων αλογονούχων μετάλλων 
Λαμπτήρες νατρίου χαμηλής πίεσης 
Άλλος φωτιστικός εξοπλισμός και εξοπλισμός προβολής 
ή ελέγχου του φωτός πλην των λαμπτήρων πυράκτωσης 

6. ΗΛΕΚΤΡΙΚΑ ΚΑΙ ΗΛΕΚΤΡΟΝΙΚΑ ΕΡΓΑΛΕΙΑ (ΕΞΑΙΡΟΥ¬ 
ΜΕΝΩΝ ΤΩΝ ΜΕΓΑΛΗΣ ΚΛΙΜΑΚΑΣ ΣΤΑΘΕΡΩΝ ΒΙΟΜΗ¬ 
ΧΑΝΙΚΩΝ ΕΡΓΑΛΕΙΩΝ) 

Τρυπάνια 

Πριόνια 

Μηχανές ραπτικής 

Εξοπλισμός για την τόρνευση, τη λείανση, την επίστρω¬ 
ση, το τρόχισμα, το πριόνισμα, το κόψιμο, τον τεμαχισμό, 
τη διάτμηση, τη διάτρηση, τη διάνοιξη οπών, τη μορφο¬ 
ποίηση, την κύρτωση και άλλες παρόμοιες επεξεργασίες 
ξύλου, μετάλλου και άλλων υλικών 
Εργαλεία για τη στερέωση με βίδες, καρφιά ή κοινω- 
μάτια και την αφαίρεσή τους και για παρόμοιες χρήσεις 
Εργαλεία για συγκολλήσεις εν γένει και παρόμοιες 
χρήσεις 

Εξοπλισμός ψεκασμού, επάλειψης, διασποράς ή άλλης 
επεξεργασίας υγρών ή αέριων ουσιών με άλλα μέσα 
Εργαλεία κοπής χόρτου ή άλλων εργασιών κηπουρικής 

7. ΠΑΙΧΝΙΔΙΑ ΚΑΙ ΕΞΟΠΛΙΣΜΟΣ ΨΥΧΑΓΩΓΙΑΣ ΚΑΙ ΑΘΛΗ¬ 
ΤΙΣΜΟΥ 

Ηλεκτρικά τρένα ή αυτοκινητοδρόμια 
Φορητές κονσόλες βίντεο παιχνιδιών 
Βιντεοπαιχνίδια 

Υπολογιστές για ποδηλασία, καταδύσεις, τρέξιμο, κω¬ 
πηλασία κ.λπ. 

Αθλητικός εξοπλισμός με ηλεκτρικά ή ηλεκτρονικά κα¬ 
τασκευαστικά στοιχεία 
Κερματοδέκτες τυχερών παιχνιδιών 

8. ΙΑΤΡΟΤΕΧΝΟΛΟΓΙΚΑ ΠΡΟΪΟΝΤΑ (ΕΞΑΙΡΟΥΜΕΝΩΝ 
ΟΛΩΝ ΤΩΝ ΕΜΦΥΤΕΥΣΙΜΩΝ ΚΑΙ ΜΟΛΥΣΜΕΝΩΝ) 

Ακτινοθεραπευτικός εξοπλισμός 

Καρδιολογικός εξοπλισμός 

Συσκευές αιμοκάθαρσης 

Συσκευές πνευμονικής οξυγόνωσης 

Εξοπλισμός πυρηνικής ιατρικής 

Ιατρικός εξοπλισμός για ίη-νίίΓΟ διάγνωση 

Συσκευές ανάλυσης 

Καταψύκτες 

Τεστ γονιμοποίησης 

Άλλες συσκευές για την ανίχνευση, την πρόληψη, την 
παρακολούθηση, την αντιμετώπιση ή την ανακούφιση 
ασθενειών, σωματικών βλαβών και αναπηριών 

9. ΟΡΓΑΝΑ ΠΑΡΑΚΟΛΟΥΘΗΣΗΣ ΚΑΙ ΕΛΕΓΧΟΥ 
Ανιχνευτές καπνού 

Συσκευές θερμορύθμισης 
Θερμοστάτες 

Συσκευές μέτρησης, ζύγισης ή προσαρμογής για οικιακή 
η εργαστηριακή χρήση 

Άλλα όργανα παρακολούθησης και ελέγχου χρησιμοποι¬ 
ούμενα σε βιομηχανικές εγκαταστάσεις (π.χ. σε ταμπλώ 
ελέγχου) 

10. ΣΥΣΚΕΥΕΣ ΑΥΤΟΜΑΤΗΣ ΔΙΑΝΟΜΗΣ 
Συσκευές αυτόματης διανομής θερμών ποτών 
Συσκευές αυτόματης διανομής θερμών ή ψυχρών φιαλών 

ή μεταλλικών δοχείων 

Συσκευές αυτόματης διανομής στερεών προϊόντων 
Συσκευές αυτόματης διανομής χρημάτων 
Κάθε είδους συσκευές αυτόματης διανομής οποιουδή- 
ποτε προϊόντος 


ΠΑΡΑΡΤΗΜΑ III 

ΚΑΤΗΓΟΡΙΕΣ ΗΗΕ ΠΟΥ ΚΑΛΥΠΤΟΝΤΑΙ 
ΑΠΟ ΤΗΝ ΠΑΡΟΥΣΑ ΑΠΟΦΑΣΗ 

1. Εξοπλισμός ανταλλαγής θερμότητας 

2. Οθόνες και εξοπλισμός που περιέχει οθόνες με επι¬ 
φάνεια μεγαλύτερη των 100 σηη2 

3. Λαμπτήρες 

4. Μεγάλου μεγέθους εξοπλισμός (οποιαδήποτε εξωτε¬ 
ρική διάσταση μεγαλύτερη από 50 σηη) συμπεριλαμβανο¬ 
μένων (όχι αποκλειστικά) των εξής: 

Οικιακές συσκευές, εξοπλισμός πληροφορικής και τη¬ 
λεπικοινωνιών, καταναλωτικά είδη, φωτιστικά είδη, εξο¬ 
πλισμός αναπαραγωγής ήχου και εικόνων, μουσικός εξο¬ 
πλισμός, ηλεκτρικά και ηλεκτρονικά εργαλεία, παιχνίδια 
και εξοπλισμός ψυχαγωγίας και αθλητισμού, ιατρικές συ¬ 
σκευές, όργανα παρακολούθησης και ελέγχου, συσκευές 
αυτόματης διανομής, εξοπλισμός παραγωγής ηλεκτρικών 
ρευμάτων. Η κατηγορία αυτή δεν περιλαμβάνει τον εξο¬ 
πλισμό που περιλαμβάνεται στις κατηγορίες 1 έως 3. 

5. Μικρού μεγέθους εξοπλισμός (καμιά εξωτερική διά¬ 
σταση μεγαλύτερη από 50 οπι) συμπεριλαμβανομένων 
(όχι αποκλειστικά) των εξής: 

Οικιακές συσκευές, καταναλωτικά είδη, φωτιστικά είδη, 
εξοπλισμός αναπαραγωγής ήχου και εικόνων, μουσικός 
εξοπλισμός, ηλεκτρικά και ηλεκτρονικά εργαλεία, παι¬ 
χνίδια και εξοπλισμός ψυχαγωγίας και αθλητισμού, ια¬ 
τρικές συσκευές, όργανα παρακολούθησης και ελέγχου, 
συσκευές αυτόματης διανομής, εξοπλισμός παραγωγής 
ηλεκτρικών ρευμάτων. Η κατηγορία αυτή δεν περιλαμβά¬ 
νει τον εξοπλισμό που περιλαμβάνεται στις κατηγορίες 
1 έως 3 και 6. 

6. Μικρού μεγέθους εξοπλισμός πληροφορικής και τη¬ 
λεπικοινωνιών (καμιά εξωτερική διάσταση μεγαλύτερη 
από 50 σπι). 


ΠΑΡΑΡΤΗΜΑ IV 

ΜΗ ΕΞΑΝΤΛΗΤΙΚΟΣ ΚΑΤΑΛΟΓΟΣ ΗΗΕ 
ΤΩΝ ΚΑΤΗΓΟΡΙΩΝ ΤΟΥ ΠΑΡΑΡΤΗΜΑΤΟΣ III 

1. Εξοπλισμός ανταλλαγής θερμότητας 
Ψυγεία, καταψύκτες, μηχανήματα αυτόματης διανομής 
προϊόντων σε ψύξη, συσκευές κλιματισμού, συσκευές αφύ- 
γρανσης, αντλίες θέρμανσης, θερμάστρες που περιέχουν 
λάδι και άλλες συσκευές ανταλλαγής θερμότητας που 
χρησιμοποιούν ρευστά πλην του νερού για την ανταλλαγή 
θερμότητας. 


2. Οθόνες και εξοπλισμός που περιέχει οθόνες με επι¬ 
φάνεια μεγαλύτερη των 100 οηη2 

Οθόνες, τηλεοράσεις, κορνίζες ΙΧΩ, φορητοί υπολο¬ 
γιστές (Ιαρίορε), μικρού μεγέθους φορητοί υπολογιστές 
(ηοίθόοοΙ<$). 

3. Λαμπτήρες 

Ευθείς λαμπτήρες φθορισμού, συμπαγείς λαμπτήρες 
φθορισμού (σοηηρεσΐ), λαμπτήρες φθορισμού, λαμπτήρες 
εκκενώσεως υψηλής έντασης, συμπεριλαμβανομένων των 
λαμπτήρων νατρίου υψηλής πίεσης και των λαμπτήρων 
αλογονούχων μετάλλων, λαμπτήρες νατρίου χαμηλής πί¬ 
εσης, λαμπτήρες Ι_Εϋ. 

4. Μεγάλου μεγέθους εξοπλισμός 

Πλυντήρια ρούχων, στεγνωτήρια ρούχων, πλυντήρια πιά¬ 
των, συσκευές μαγειρικής, ηλεκτρικές κουζίνες, ηλεκτρικά 
μάτια, φωτιστικά είδη, εξοπλισμός αναπαραγωγής ήχου 
και εικόνων, μουσικός εξοπλισμός (εξαιρουμένων των εκ¬ 
κλησιαστικών οργάνων), συσκευές χρησιμοποιούμενες για 
πλέξιμο και ύφανση, μεγάλοι υπολογιστές (ρηαίηίι-αηηθε), 
μεγάλες μηχανές εκτύπωσης, φωτοαντιγραφικά μηχα¬ 
νήματα, κερματοδέκτες τυχερών παιχνιδιών, μεγάλες 
ιατρικές συσκευές, μεγάλα όργανα παρακολούθησης 
και ελέγχου, μεγάλα μηχανήματα αυτόματης διανομής 
προϊόντων και χρημάτων, φωτοβολταϊκά πλαίσια (ραησΙε). 

5. Μικρού μεγέθους εξοπλισμός 

Ηλεκτρικές σκούπες, σκούπες χαλιών, συσκευές ραπτι¬ 
κής, φωτιστικά είδη, φούρνοι μικροκυμάτων, ανεμιστή¬ 
ρες, ηλεκτρικά σίδερα, φρυγανιέρες, ηλεκτρικά μαχαίρια, 
ηλεκτρικοί βραστήρες, ρολόγια, ηλεκτρικές ξυριστικές 
μηχανές, ζυγαριές, συσκευές περιποίησης μαλλιών και 
σώματος, αριθμομηχανές, ραδιόφωνα, κάμερες μαγνη¬ 
τοσκόπησης (βιντεοκάμερες), μαγνητοσκόπια (συσκευές 
αναπαραγωγής εικόνας), συσκευές ηχογράφησης υψηλής 
πιστότητας (Ιιί-ίί), μουσικά όργανα, εξοπλισμός αναπα¬ 
ραγωγής ήχου και εικόνων, ηλεκτρικά και ηλεκτρονικά 
παιχνίδια, αθλητικός εξοπλισμός, υπολογιστές για ποδη¬ 
λασία, καταδύσεις, τρέξιμο, κωπηλασία κλπ., ανιχνευτές 
καπνού, συσκευές θερμορύθμισης, θερμοστάτες, μικρά 
ηλεκτρικά και ηλεκτρονικά εργαλεία, μικρές ιατρικές 
συσκευές, μικρά όργανα παρακολούθησης και ελέγχου, 
μικρά μηχανήματα αυτόματης διανομής προϊόντων, μικρές 
συσκευές με ενσωματωμένα φωτοβολταϊκά πλαίσια. 

6. Μικρού μεγέθους εξοπλισμός πληροφορικής και τη¬ 
λεπικοινωνιών (καμιά εξωτερική διάσταση μεγαλύτερη 
από 50 οππ) 

Κινητά τηλέφωνα, ΟΡ3, αριθμομηχανές τσέπης, δρομο- 
λογητές (ΐΌυΙθΓε), προσωπικοί υπολογιστές, εκτυπωτές, 
τηλέφωνα. 


ΠΑΡΑΡΤΗΜΑ V 

ΕΛΑΧΙΣΤΟΙ ΣΤΟΧΟΙ ΑΝΑΚΤΗΣΗΣ 
ΠΟΥ ΠΡΟΒΛΕΠΟΝΤΑΙ ΣΤΟ ΑΡΘΡΟ 10 

Μέρος 1: Ελάχιστοι στόχοι που εφαρμόζονται από τις 
13 Αυγσύστου 2012 έως τις 14 Αυγούστσυ 2015 σχετικά με 
τις κατηγορίες του παραρτήματος I: 

α) για ΑΗΗΕ που υπάγονται στις κατηγορίες 1 ή 10 του 
παραρτήματος I, 

- ποσοστό ανάκτησης 80%, και 

- ποσοστό ανακύκλωσης 75%· 

β) για ΑΗΗΕ που υπάγονται στις κατηγορίες 3 ή 4 του 
παραρτήματος I, 

- ποσοστό ανάκτησης 75%, και 

- ποσοστό ανακύκλωσης 65%· 

γ) για ΑΗΗΕ που υπάγονται στις κατηγορίες 2, 5, 6, 7, 8 
ή 9 του παραρτήματος I, 

- ποσοστό ανάκτησης 70%, και 

- ποσοστό ανακύκλωσης 50%· 

δ) για λαμπτήρες εκκένωσης αερίων, ποσοστό ανακύ¬ 
κλωσης 80%. 

Μέρος 2: Ελάχιστοι στόχοι που εφαρμόζονται από τις 
15 Αυγούστου 2015 έως τις 14 Αυγούστου 2018 σχετικά με 
τις κατηγορίες του παραρτήματος I: 

α) για ΑΗΗΕ που υπάγονται στις κατηγορίες 1 ή 10 του 
παραρτήματος I, 

- ποσοστό ανάκτησης 85%, και 

- ποσοστό προετοιμασίας για επαναχρησιμοποίηση και 
ανακύκλωσης 80%· 

β) για ΑΗΗΕ που υπάγονται στις κατηγορίες 3 ή 4 του 
παραρτήματος I, 

- ποσοστό ανάκτησης 80%, και 

- ποσοστό προετοιμασίας για επαναχρησιμοποίηση και 
ανακύκλωσης 70%· 

γ) για ΑΗΗΕ που υπάγονται στις κατηγορίες 2, 5, 6, 7, 8 
ή 9 του παραρτήματος I, 

- ποσοστό ανάκτησης 75%, και 

- ποσοστό προετοιμασίας για επαναχρησιμοποίηση και 
ανακύκλωσης 55%· 

δ) για λαμπτήρες εκκένωσης αερίων, ποσοστό ανακύ¬ 
κλωσης 80%. 

Μέρος 3: Ελάχιστοι στόχοι που εφαρμόζονται από τις 
15 Αυγούστου 2018 σχετικά με τις κατηγορίες του πα¬ 
ραρτήματος III: 

α) για ΑΗΗΕ που υπάγονται στις κατηγορίες 1 ή 4 του 
παραρτήματος III, 

- ποσοστό ανάκτησης 85%, και 

- ποσοστό προετοιμασίας για επαναχρησιμοποίηση και 
ανακύκλωσης 80%· 

β) για ΑΗΗΕ που υπάγονται στην κατηγορία 2 του πα¬ 
ραρτήματος III, 

- ποσοστό ανάκτησης 80%, και 

- ποσοστό προετοιμασίας για επαναχρησιμοποίηση και 
ανακύκλωσης 70%· 

γ) για ΑΗΗΕ που υπάγονται στις κατηγορίες 5 ή 6 του 
παραρτήματος III, 

- ποσοστό ανάκτησης 75%, και 

- ποσοστό προετοιμασίας για επαναχρησιμοποίηση και 
ανακύκλωσης 55%· 

δ) για ΑΗΗΕ που υπάγονται στην κατηγορία 3 του πα¬ 
ραρτήματος III ποσοστό ανακύκλωσης 80%. 


ΠΑΡΑΡΤΗΜΑ VI 

ΕΛΑΧΙΣΤΕΣ ΑΠΑΙΤΗΣΕΙΣ ΓΙΑ ΜΕΤΑΦΟΡΕΣ 

1. Για να διακρίνεται ο ΗΗΕ από τα ΑΗΗΕ, στις περι¬ 
πτώσεις που ο κάτοχος του αντικειμένου ισχυρίζεται ότι 
προτίθεται να αποστείλει ή αποστέλλει μεταχειρισμένο 
ΗΗΕ και όχι ΑΗΕΕ, θα πρέπει ο κάτοχος να διαθέτει τα 
ακόλουθα δικαιολογητικά για την τεκμηρίωση του ισχυ¬ 
ρισμού αυτού: 

α) αντίγραφο του τιμολογίου και της σύμβασης που 
αφορούν την πώληση ή/και τη μεταβίβαση της κυριότητας 
του ΗΗΕ, όπου αναφέρεται ότι ο εξοπλισμός προορίζεται 
να επαναχρησιμοποιηθεί άμεσα και λειτουργεί πλήρως· 
β) αποδεικτικό αξιολόγησης ή δοκιμής υπό μορφή αντι¬ 
γράφου των αρχείων (πιστοποιητικό δοκιμής, αποδεικτικό 
λειτουργίας) για κάθε αντικείμενο του φορτίου και πρω¬ 
τόκολλο που περιέχει όλα τα καταγεγραμμένα στοιχεία 
σύμφωνα με τα προβλεπόμενα στο σημείο 3’ 


γ) δήλωση του κατόχου που προβαίνει στις διευθετήσεις 
για τη μεταφορά του ΗΗΕ, στην οποία βεβαιώνει ότι κα¬ 
νένα από τα υλικά ή τον εξοπλισμό του φορτίου δεν είναι 
απόβλητο κατά την έννοια του άρθρου 11 παράγραφος 1 
του ν.4042/2012, και 

δ) ενδεδειγμένη προστασία από ζημίες κατά τη με¬ 
ταφορά, τη φόρτωση και την εκφόρτωση, ιδίως με τη 
δέουσα συσκευασία και την κατάλληλη τοποθέτηση του 
φορτίου σε στοίβες. 

2. Κατά παρέκκλιση, τα στοιχεία α) και β) του σημείου 1 
και το σημείο 3 δεν εφαρμόζονται όταν προκύπτει από τα 
απαραίτητα δικαιολογητικά ότι η μεταφορά πραγματο¬ 
ποιείται στο πλαίσιο συμφωνίας μεταξύ επιχειρήσεων και: 

α) ο ΗΗΕ επιστρέφεται στον παραγωγό ή σε τρίτα μέρη 
που ενεργούν για λογαριασμό του παραγωγού ως ελατ¬ 
τωματικός για επισκευή βάσει εγγύησης προκειμένου να 
επαναχρησιμοποιηθεί, ή 

β) ο μεταχειρισμένος ΗΗΕ για επαγγελματική χρήση 
αποστέλλεται στον παραγωγό ή σε τρίτα μέρη που ενερ¬ 
γούν για λογαριασμό του παραγωγού ή σε εγκαταστάσεις 
τρίτων μερών σε χώρες στις οποίες έχει εφαρμογή η 
απόφαση 0(2001)107/τελικό του Συμβουλίου του ΟΟΣΑ 
σχετικά με την αναθεώρηση της απόφασης 0(92)39/τελικό, 
για τον έλεγχο των διασυνοριακών μεταφορών αποβλή¬ 
των, για ανακαίνιση ή επισκευή δυνάμει σύμβασης μετά 
την πώληση προκειμένου να επαναχρησιμοποιηθεί, ή 

γ) ο ελαττωματικός μεταχειρισμένος ΗΗΕ για επαγ¬ 
γελματική χρήση, όπως τα ιατρικά βοηθήματα ή τα μέρη 
τους, αποστέλλεται στον παραγωγό ή σε τρίτα μέρη που 
ενεργούν για λογαριασμό του για ανάλυση βλάβης δυνά¬ 
μει σύμβασης μετά την πώληση, όταν η εν λόγω ανάλυση 
μπορεί να διενεργηθεί μόνο από τον παραγωγό ή από 
τρίτους που ενεργούν για λογαριασμό του. 

3. Για να αποδεικνύεται ότι τα μεταφερόμενα αντικείμε¬ 
να είναι μεταχειρισμένος ΗΗΕ και όχι ΑΗΗΕ, απαιτούνται 
τα ακόλουθα στάδια διεξαγωγής δοκιμών και τήρησης 
αρχείου για τον μεταχειρισμένο ΗΗΕ: 

Στάδιο 1: Διεξαγωγή δοκιμών 

α) Ελέγχεται η λειτουργία και εκτιμάται η παρουσία 
επικίνδυνων ουσιών. Οι προς διεξαγωγή δοκιμές εξαρ- 
τώνται από το είδος του ΗΗΕ. Γ ια τα περισσότερα είδη 
μεταχειρισμένου ΗΗΕ αρκεί η δοκιμή λειτουργίας για τις 
βασικές λειτουργίες. 

β) Τα αποτελέσματα της αξιολόγησης και των δοκιμών 
καταγράφονται σε αρχείο. 

Στάδιο 2: Αρχείο 

α) Το αρχείο είναι στερεωμένο σταθερά, άλλα όχι μό¬ 
νιμα, είτε στον ίδιο τον ΗΗΕ (εφόσον αυτός είναι ασυ¬ 
σκεύαστος) ή στη συσκευασία του, ώστε να μπορεί να 
αναγνωστεί χωρίς να χρειάζεται να αφαιρεθεί η συσκευ¬ 
ασία του εξοπλισμού. 

β) Το αρχείο περιέχει τα ακόλουθα στοιχεία: 

- ονομασία του αντικειμένου (ονομασία του εξοπλισμού 
αν περιλαμβάνεται στο παράρτημα II ή στο παράρτημα 
IV, αναλόγως, και κατηγορία σύμφωνα με το παράρτημα 
I ή το παράρτημα III, αναλόγως), 

- αναγνωριστικός αριθμός του αντικειμένου (αριθ. τύ¬ 
που), όταν υπάρχει, 

- έτος παραγωγής (εάν είναι γνωστό), 

- επωνυμία και διεύθυνση της εταιρείας που είναι υπεύ¬ 
θυνη για την απόδειξη της λειτουργίας του εξοπλισμού, 

- αποτελέσματα των δοκιμών που περιγράφονται στο 
στάδιο 1, (συμπεριλαμβανομένης της ημερομηνίας της 
δοκιμής λειτουργίας), 

- είδος των δοκιμών που διεξήχθησαν. 

4. Επιπλέον των εγγράφων που απαιτούνται κατά τα 
σημεία 1, 2 και 3, κάθε φορτίο (π.χ. εμπορευματοκιβωτί¬ 
ου, φορτηγού) μεταχειρισμένου ΗΗΕ συνοδεύεται από 
τα εξής: 

α) σχετικό έγγραφο μεταφορών, π.χ. έγγραφο ΘΜΒ ή 
φορτωτική 1 

β) δήλωση του υπευθύνου προσώπου σχετικά με την 
ευθύνη του. 

5. Ελλείψει αποδείξεως ότι ένα αντικείμενο είναι με¬ 
ταχειρισμένος ΗΗΕ και όχι ΑΗΗΕ μέσω των καταλλήλων 
δικαιολογητικών που απαιτούνται κατά τα σημεία 1, 2, 3 
και 4, και ελλείψει ενδεδειγμένης προστασίας από ζημίες 
κατά τη μεταφορά, τη φόρτωση και την εκφόρτωση ιδίως 
με τη δέουσα συσκευασία και την κατάλληλη τοποθέτη¬ 
ση του φορτίου σε στοίβες, που είναι υποχρεώσεις του 
κατόχου ο οποίος οργανώνει τη μεταφορά, θεωρείται 
ότι το αντικείμενο είναι ΑΗΗΕ και ότι το φορτίο εμπερι¬ 
έχει παράνομη μεταφορά. Υπό τις περιστάσεις αυτές, το 
φορτίο αντιμετωπίζεται σύμφωνα με τα άρθρα 24 και 25 
του κανονισμού (ΕΚ) αριθ. 1013/2006. 


ΠΑΡΑΡΤΗΜΑ VII 

Επιλεκτική επεξεργασία υλικών και κατασκευαστικών 
στοιχείων των αποβλήτων ηλεκτρικού 
και ηλεκτρονικού εξοπλισμού, η οποία αναφέρεται 
στο άρθρο 8 παράγραφος 3 

1. Από τα ΑΗΗΕ που συλλέγονται χωριστά πρέπει να 
αφαιρούνται τουλάχιστον οι ακόλουθες ουσίες, μείγματα 
και κατασκευαστικά στοιχεία: 

- πυκνωτές που περιέχουν πολυχλωριωμένα διφαινύλια 
(ΡΟΒ) σύμφωνα με την οδηγία 96/59/ΕΚ του Συμβουλίου, 
της 16ης Σεπτεμβρίου 1996, για τη διάθεση των πολυχλω- 
ροδιφαινυλίων και των πολυχλωροτριφαινυλίων (ΡΟΒ/ 
ΡΟΤ) [1], 

- κατασκευαστικά στοιχεία που περιέχουν υδράργυρο, 
όπως διακόπτες και λαμπτήρες οπισθοφωτισμού, 

- μπαταρίες, 

- πλακέτες τυπωμένων κυκλωμάτων από κινητά τηλέ¬ 
φωνα εν γένει και από άλλες συσκευές, αν η επιφάνεια 
της πλακέτας υπερβαίνει τα 10 τετραγωνικά εκατοστά, 

- δοχεία υγρών ή κολλωδών μελανιών καθώς και έγ¬ 
χρωμων, 

- πλαστικά υλικά που περιέχουν βρωμιούχους φλογο- 
επιβραδυντές, 

- αμιαντούχα απόβλητα και κατασκευαστικά στοιχεία 
που περιέχουν αμίαντο, 

- καθοδικές λυχνίες, 

- χλωροφθοράνθρακες (ΟΡΟ), υδροχλωροφθοράνθρακες 
(ΗΟΡΟ) ή υδροφθοράνθρακες (ΗΡΟ), υδρογονάνθρακες 
(ΗΟ), 

- λαμπτήρες εκκένωσης αερίων, 

- οθόνες υγρών κρυστάλλων (μαζί με το περίβλημά τους, 
οσάκις ενδείκνυται), η επιφάνεια των οποίων υπερβαίνει 
τα 100 τετραγωνικά εκατοστά, καθώς και οθόνες οπισθο- 
φωτιζόμενες με λαμπτήρες εκκένωσης αερίων, 

- εξωτερικά ηλεκτρικά καλώδια, 

- κατασκευαστικά στοιχεία με πυρίμαχες κεραμικές 
ίνες, όπως περιγράφονται στην οδηγία 97/69/ΕΚ της Ευ¬ 
ρωπαϊκής Επιτροπής, της 5ης Δεκεμβρίου 1997, «για την 
εικοστή τρίτη προσαρμογή στην τεχνική πρόοδο της οδη¬ 
γίας 67/548/ΕΟΚ του Συμβουλίου περί προσεγγίσεως των 
νομοθετικών, κανονιστικών και διοικητικών διατάξεων που 
αφορούν στην ταξινόμηση, συσκευασία και επισήμανση 
των επικινδύνων ουσιών», 


- κατασκευαστικά στοιχεία με ραδιενεργές ουσίες, 
εξαιρουμένων των κατασκευαστικών στοιχείων που δεν 
υπερβαίνουν τα όρια εξαίρεσης που ορίζονται στο άρθρο 
3 και στο παράρτημα I της οδηγίας 96/29/Ευρατόμ του 
Συμβουλίου, της 13ης Μάΐου 1996, «για τον καθορισμό 
των βασικών κανόνων ασφάλειας για την προστασία της 
υγείας των εργαζομένων και του πληθυσμού από τους 
κινδύνους που προκύπτουν από ιονίζουσες ακτινοβολίες», 

- ηλεκτρολυτικοί πυκνωτές που περιέχουν επικίνδυνες 
ουσίες (ύψος > 25 ηηηη, διάμετρος > 25 πιηη ή ανάλογος 
όγκος). 

Οι ως άνω ουσίες, μείγματα και κατασκευαστικά στοι¬ 
χεία διατίθενται ή ανακτώνται σύμφωνα με την Ενότητα 
Β' του ν.4042/2012. 

2. Τα παρακάτω κατασκευαστικά στοιχεία των ΑΗΗΕ 
τα οποία συλλέγονται χωριστά πρέπει να υποβάλλονται 
στην ακόλουθη επεξεργασία: 

- καθοδικές λυχνίες: πρέπει να αφαιρείται το φθορίζον 
επίχρισμα, 

- εξοπλισμός που περιέχει αέρια τα οποία καταστρέ¬ 
φουν το στρώμα του όζοντος ή παρουσιάζουν δυναμικό 
υπερθέρμανσης του πλανήτη (Θ\Λ/Ρ) άνω του 15, όπως 
τα αέρια που περιέχονται στο μονωτικό αφρό και στα 
ψυκτικά κυκλώματα: τα αέρια πρέπει να αφαιρούνται κα¬ 
ταλλήλως και να υποβάλλονται σε κατάλληλη επεξεργα¬ 
σία. Τα αέρια που καταστρέφουν το στρώμα του όζοντος 
πρέπει να υποβάλλονται σε επεξεργασία σύμφωνα με τον 
κανονισμό (ΕΚ) αριθ. 1005/2009, 

- λαμπτήρες εκκένωσης αερίων: αφαιρείται ο υδράρ¬ 
γυρος. 

3. Λαμβανομένων υπόψη των περιβαλλοντικών μελημά- 
των και της σκοπιμότητας της προετοιμασίας προς επα- 
ναχρησιμοποίηση και της ανακύκλωσης, οι παράγραφοι 
1 και 2 εφαρμόζονται κατά τρόπον ώστε να μην παρε¬ 
μποδίζεται η περιβαλλοντικούς ορθή προετοιμασία προς 
επαναχρησιμοποίηση και ανακύκλωση κατασκευαστικών 
στοιχείων ή ολόκληρων συσκευών. 


ΠΑΡΑΡΤΗΜΑ VIII 

ΤΕΧΝΙΚΕΣ ΑΠΑΙΤΗΣΕΙΣ ΑΝΑΦΕΡΟΜΕΝΕΣ 
ΣΤΟ ΑΡΘΡΟ 8 ΠΑΡΑΓΡΑΦΟΣ 4 

1. Χώροι αποθήκευσης (ακόμη και προσωρινής) των 
ΑΗΗΕ πριν από την επεξεργασία τους [με την επιφύλαξη 
των απαιτήσεων της αριθ. 29407/3508/2002 ΚΥΑ (Β' 1572) 
σχετικά με την υγειονομική ταφή των αποβλήτων: 

- στεγανές επιφάνειες στα κατάλληλα σημεία, με πρό¬ 
βλεψη εγκαταστάσεων συλλογής υπερχειλιζόντων, καθώς 
και, οσάκις ενδείκνυται, διαχωριστών, και συστημάτων 
καθαρισμού-απολίπανσης, 

- κάλυψη των κατάλληλων σημείων για προστασία από 
τα καιρικά φαινόμενα, όπου πρέπει. 

2. Χώροι επεξεργασίας των ΑΗΗΕ: 

- ζυγοί πιστοποιημένοι για τη μέτρηση του βάρους των 
αποβλήτων που υποβάλλονται σε επεξεργασία, 

- στεγανές επιφάνειες στα κατάλληλα σημεία και κά¬ 
λυψή τους για προστασία από τα καιρικά φαινόμενα, με 
πρόβλεψη εγκαταστάσεων συλλογής υπερχειλιζόντων, 
καθώς και, οσάκις ενδείκνυται, διαχωριστών, και συστη¬ 
μάτων καθαρισμού-απολίπανσης, 

- κατάλληλη αποθήκευση των αποσυναρμολογημένων 
ανταλλακτικών, 

- κατάλληλα δοχεία για την αποθήκευση μπαταριών, 
πυκνωτών που περιέχουν ΡΟΒ/ΡΘΤ και άλλων επικίνδυνων 
αποβλήτων, όπως τα ραδιενεργά απόβλητα, 

- εξοπλισμός για την επεξεργασία του νερού σύμφωνα 
με τους κανονισμούς για την υγεία και το περιβάλλον. 


ΠΑΡΑΡΤΗΜΑ IX 

ΣΥΜΒΟΛΟ ΣΗΜΑΝΣΗΣ ΤΟΥ ΗΗΕ 

Το σύμβολο που αναφέρεται στη χωριστή συλλογή ΗΗΕ 
αποτελείται από διαγραμμένο τροχήλατο κάδο απορ¬ 
ριμμάτων, όπως αναπαριστάται κατωτέρω. Το σύμβολο 
πρέπει να τυπώνεται κατά τρόπο ώστε να είναι ευκρινές, 
ευανάγνωστο και ανεξίτηλο. 

+++++ ΤΙΡΡ +++++ 


ΠΑΡΑΡΤΗΜΑ X 

ΣΤΟΙΧΕΙΑ ΓΙΑ ΤΗΝ ΚΑΤΑΧΩΡΙΣΗ 
ΚΑΙ ΤΗΝ ΥΠΟΒΟΛΗ ΕΚΘΕΣΕΩΝ 
ΣΥΜΦΩΝΑ ΜΕ ΤΟ ΑΡΘΡΟ 17 

Α. Στοιχεία που υποβάλλονται κατά την καταχώριση: 

1. Όνομα και διεύθυνση του παραγωγού ή του εξουσιο¬ 
δοτημένου αντιπροσώπου σε περίπτωση που εφαρμόζεται 
το άρθρο 18 (ταχυδρομικός κώδικας και τόπος, οδός και 
αριθμός, χώρα, αριθμός τηλεφώνου και φαξ, ηλεκτρονική 
διεύθυνση καθώς και αρμόδιος επικοινωνίας). Σε περίπτω¬ 
ση εξουσιοδοτημένου αντιπροσώπου όπως ορίζεται στο 
άρθρο 18, επίσης τα στοιχεία επικοινωνίας του εκπροσω¬ 
πούμενου παραγωγού. 

2. Εθνικός αναγνωριστικός κωδικός του παραγωγού, 
συμπεριλαμβανομένου του ευρωπαϊκού ή του εθνικού 
αριθμού φορολογικού μητρώου. 

3. Κατηγορία ΗΗΕ σύμφωνα με το παράρτημα I ή III, 
αναλόγως. 

4. Τύπος ΗΗΕ (οικιακός ή άλλος). Ονομασία προϊόντος 
του ΗΗΕ (προαιρετικό). 

5. Ονομασία προϊόντος του ΗΗΕ. 

6. Πληροφορίες σχετικά με τον τρόπο με τον οποίο ο 
παραγωγός εκπληρώνει τις υποχρεώσεις του: ατομικό ή 
συλλογικό σύστημα, συμπεριλαμβανομένων των πληρο¬ 
φοριών για τη χρηματική εισφορά. 

7. Χρησιμοποιούμενη τεχνική πώλησης (π.χ. πώληση εξ 
αποστάσεως). 

8. Δήλωση περί του αληθούς των υποβαλλόμενων στοι¬ 
χείων. 

Β. Στοιχεία για την υποβολή εκθέσεων: 

1. Εθνικός αναγνωριστικός κωδικός του παραγωγού. 

2. Περίοδος αναφοράς. 

3. Κατηγορία ΗΗΕ σύμφωνα με το παράρτημα I ή το 
παράρτημα III, αναλόγως. 

4. Ποσότητα ΗΗΕ που διατίθεται στην εθνική αγορά, 
κατά βάρος. 

5. Ποσότητα, κατά βάρος, των αποβλήτων ΗΗΕ που συλ- 
λέγονται χωριστά, ανακυκλώνονται (συμπεριλαμβανομέ- 
νης της προετοιμασίας για επαναχρησιμοποίηση), ανα¬ 
κτώνται και διατίθενται εντός της ελληνικής επικράτειας 
ή μεταφέρονται εντός ή εκτός της Ευρωπαϊκής Ένωσης. 

Σημείωση: Τα στοιχεία των σημείων 4 και 5 πρέπει να 
δίδονται ανά κατηγορία. 


ΠΑΡΑΡΤΗΜΑ XI 

ΠΕΡΙΕΧΟΜΕΝΟ ΦΑΚΕΛΩΝ ΓΙΑ ΤΗΝ ΕΓΚΡΙΣΗ 
ΣΥΣΤΗΜΑΤΩΝ ΕΝΑΛΛΑΚΤΙΚΗΣ ΔΙΑΧΕΙΡΙΣΗΣ 

Α. Για τα Συστήματα Ατομικής Εναλλακτικής Διαχεί¬ 
ρισης 

1. Κατάθεση από πλευράς ενδιαφερομένων φακέλων με 
τα ακόλουθα κατ’ ελάχιστον στοιχεία: 


- Αίτηση του συστήματος με τα πλήρη στοιχεία αυτού, 
συμπεριλαμβανομένου του καταστατικού του νομικού 
προσώπου που οργανώνει το σύστημα και την μετοχική 
σύνθεση. 

- Στοιχεία που αφορούν τον παραγωγό. Συγκεκριμένα: 

• τα πλήρη στοιχεία τους 

• Το είδος και τις ετήσιες ποσότητες αυτών που τίθε¬ 
νται στην αγορά για την τελευταία τριετία. 

• Να αναφερθεί, σε περίπτωση που υπάρχει, προϋπάρ- 
χουσα εμπειρία σε θέματα εναλλακτικής διαχείρισης. 

2. Σκοπός - στόχοι του ατομικού συστήματος 

Θα αναλυθεί ο σκοπός και θα αναφερθούν ποσοτικο- 
ποιημένοι οι στόχοι του συστήματος, επιπλέον θα γίνει 
συνοπτική αναφορά στις μεθόδους οι οποίες θα χρη¬ 
σιμοποιηθούν για την επίτευξη των στόχων αυτών. Η 
επίτευξη των στόχων του προτεινόμενου συστήματος 
να εκτιμηθεί κατά πόσο συνεισφέρει στην επίτευξη των 
Εθνικών στόχων. 

3. Εμβέλεια του συστήματος 

Θα δοθούν στοιχεία για το πεδίο εφαρμογής του συστή¬ 
ματος. Ενδεικτικά αναφέρεται ότι τουλάχιστον θα γίνει 
αναφορά στο γεωγραφικό εύρος του, τον πληθυσμό στον 
οποίο απευθύνεται και την πυκνότητά του κ.ά. καθώς και 
το χρονοδιάγραμμα επέκτασής του. 

4. Επιλογή/περιγραφή των μεθόδων εναλλακτικής δι¬ 
αχείρισης 

Η μεθοδολογία του συστήματος πρέπει να περιγράφε- 
ται λεπτομερώς και η επιλογή της ή των συγκεκριμένων 
μεθόδων διαχείρισης (εργασίες συλλογής, μεταφοράς, 
προσωρινής αποθήκευσης, επεξεργασίας και αξιοποίησης) 
πρέπει να τεκμηριώνεται με αξιόπιστα οικονομικά, περι¬ 
βαλλοντικά, τεχνολογικά και κοινωνικά κριτήρια. Πρέπει 
να περιγράφονται συνοπτικά τα τεχνικά χαρακτηριστικά 
και ο τρόπος λειτουργίας. Η τεχνική υποδομή πρέπει να 
είναι σχεδιασμένη σύμφωνα: 

α) με τις τεχνικές προδιαγραφές καθώς και με τους 
όρους και τις προϋποθέσεις που προβλέπονται στις σχε¬ 
τικές διατάξεις της κείμενης νομοθεσίας για τη διαχείριση 
των μη επικίνδυνων ή των επικίνδυνων αποβλήτων κατά 
περίπτωση 

β) την ΚΥΑ 29407/3508/2002 (Β' 1572) 

γ) με τον εθνικό σχεδίασμά διαχείρισης των αποβλήτων 
(μη επικίνδυνων-επικίνδυνων). 

δ) τους διαχρονικούς στόχους. 

5. Τεχνικοοικονομική μελέτη του συστήματος, η οποία 
θα περιλαμβάνει τουλάχιστον: 

• Σκοπιμότητα του έργου (εργασιών εναλλακτικής δι¬ 
αχείρισης) , 

• Αναμενόμενα αποτελέσματα 

• Μεθοδολογία υλοποίησης 

• Υπάρχουσα τεχνική υποδομή για τις ανάγκες της 
εναλλακτικής διαχείρισης/μηχανολογικός εξοπλισμός 

• Απαιτούμενη υποδομή για τις ανάγκες του συστήμα¬ 
τος/επέκταση υπάρχουσας υποδομής - εξοπλισμού 

• Υπάρχον/απαιτούμενο προσωπικό για την κάλυψη των 
αναγκών του συστήματος - νέες θέσεις εργασίας 

• Περιβαλλοντικό όφελος από την εναλλακτική διαχείρι¬ 
ση - αντιμετώπιση προβλημάτων όπως η ασφαλής διάθε¬ 
ση καταλοίπων επεξεργασίας, εκτίμηση των επιπτώσεων 
στη δημόσια υγιεινή κ.ά. 

• Περιγραφή συστήματος εγγυοδοσίας, εφόσον προ- 
τείνεται. 

• Οικονομικά στοιχεία. 

6. Αντίγραφα προσυμφώνων του συστήματος με τρίτα 
μέρη (εκτός συστήματος) που συμμετέχουν στον κύκλο 

εργασιών διαχείρισης (αδειοδοτημένες εγκαταστάσεις 
επεξεργασίας κ.λπ.). 

7. Αντίγραφα των προσυμφώνων συνεργασίας των συμ- 
μετεχόντων παραγωγών ΗΗΕ στο υπό έγκριση σύστημα. 

8. Προγράμματα ενημέρωσης - ευαισθητοποίησης χρη¬ 
στών - κοινού, τα οποία προτίθεται να οργανώσει το 
σύστημα. 

Β. Για τα Συστήματα Συλλογικής Εναλλακτικής Διαχεί- 
ρισης , 

Κατάθεση από πλευράς των ενδιαφερομένων φακέλων 
με τα ακόλουθα κατ’ ελάχιστον στοιχεία: 

- Αίτηση του συστήματος με τα πλήρη στοιχεία αυτού, 
συμπεριλαμβανομένου του καταστατικού του νομικού 
προσώπου που οργανώνει το σύστημα και την μετοχική 
σύνθεση. 

- Στοιχεία που αφορούν τους παραγωγούς. Συγκεκρι¬ 
μένα: 

• Τα πλήρη στοιχεία τους 

• Το είδος και τις ετήσιες ποσότητες αυτών που τίθε¬ 
νται στην αγορά για την τελευταία τριετία. 

• Να αναφερθεί, σε περίπτωση που υπάρχει, προϋπάρ- 
χουσα εμπειρία σε θέματα εναλλακτικής διαχείρισης. 

2. Σκοπός - στόχοι του συλλογικού συστήματος 

Θα αναλυθεί ο σκοπός και θα αναφερθούν ποσοτικο- 
ποιημένοι οι στόχοι του συστήματος, επιπλέον θα γίνει 
συνοπτική αναφορά στις μεθόδους οι οποίες θα χρη¬ 
σιμοποιηθούν για την επίτευξη των στόχων αυτών. Η 
επίτευξη των στόχων του προτεινόμενου συστήματος 
να εκτιμηθεί κατά πόσο συνεισφέρει στην επίτευξη των 
Εθνικών στόχων. 

3. Εμβέλεια του συστήματος 

Θα δοθούν στοιχεία για το πεδίο εφαρμογής του συστή¬ 
ματος. Ενδεικτικά αναφέρεται ότι τουλάχιστον θα γίνει 
αναφορά στο γεωγραφικό εύρος του, τον πληθυσμό στον 
οποίο απευθύνεται και την πυκνότητά του κ.ά. καθώς και 
το χρονοδιάγραμμα επέκτασής του. 

4. Επιλογή/περιγραφή των μεθόδων εναλλακτικής δι¬ 
αχείρισης 

Η μεθοδολογία του συστήματος πρέπει να περιγράφε- 
ται λεπτομερώς και η επιλογή της ή των συγκεκριμένων 
μεθόδων διαχείρισης (εργασίες συλλογής, μεταφοράς, 
προσωρινής αποθήκευσης, επεξεργασίας και αξιοποίησης) 
πρέπει να τεκμηριώνεται με αξιόπιστα οικονομικά, περι¬ 
βαλλοντικά, τεχνολογικά και κοινωνικά κριτήρια. Πρέπει 
να περιγράφονται συνοπτικά τα τεχνικά χαρακτηριστικά 
και ο τρόπος λειτουργίας. Η τεχνική υποδομή πρέπει να 
είναι σχεδιασμένη σύμφωνα: 

α) με τις τεχνικές προδιαγραφές καθώς και με τους 
όρους και τις προϋποθέσεις που προβλέπονται στις σχε¬ 
τικές διατάξεις της κείμενης νομοθεσίας για τη διαχείριση 
των μη επικίνδυνων ή των επικίνδυνων αποβλήτων κατά 
περίπτωση 

β) την ΚΥΑ 29407/3508/2002 (Β' 1572) 

γ) με τον εθνικό σχεδίασμά διαχείρισης των αποβλήτων 
(μη επικίνδυνων-επικίνδυνων) 

δ) τους διαχρονικούς στόχους. 

5. Τεχνικοοικονομική μελέτη του συστήματος, η οποία 
θα περιλαμβάνει τουλάχιστον: 

• Σκοπιμότητα του έργου (εργασιών εναλλακτικής δι¬ 
αχείρισης) ^ 

• Αναμενόμενα αποτελέσματα 


• Μεθοδολογία υλοποίησης 

• Υπάρχουσα τεχνική υποδομή για τις ανάγκες της 
εναλλακτικής διαχείρισης/μηχανολογικός εξοπλισμός 

• Απαιτούμενη υποδομή για τις ανάγκες του συστήμα¬ 
τος/επέκταση υπάρχουσας υποδομής - εξοπλισμού 

• Υπάρχον/απαιτούμενο προσωπικό για την κάλυψη των 
αναγκών του συστήματος - νέες θέσεις εργασίας 

• Περιβαλλοντικό όφελος από την εναλλακτική διαχείρι¬ 
ση - αντιμετώπιση προβλημάτων όπως η ασφαλής διάθε¬ 
ση καταλοίπων επεξεργασίας, εκτίμηση των επιπτώσεων 
στη δημόσια υγιεινή κ.ά. 

• Περιγραφή συστήματος εγγυοδοσίας, εφόσον προ- 
τείνεται 

• Οικονομικά στοιχεία. 

6. Αντίγραφα συμβάσεων και προσυμφώνων του συστή¬ 
ματος με τρίτα μέρη (εκτός συστήματος) που συμμετέ¬ 
χουν στον κύκλο εργασιών διαχείρισης (αδειοδοτημένες 
εγκαταστάσεις επεξεργασίας κ,λπ.) 

7. Αντίγραφα των προσυμφώνων συνεργασίας των συμ- 
μετεχόντων παραγωγών ΗΗΕ στο υπό έγκριση σύστημα. 

8. Προγράμματα ενημέρωσης - ευαισθητοποίησης χρη¬ 
στών - κοινού, τα οποία προτίθεται να οργανώσει το 
σύστημα. 

Αρθρο 24 

Καταργούμενες διατάξεις 

Από την έναρξη ισχύος της παρούσας απόφασης κα- 
ταργείταί: 

α) το Προεδρικό Διάταγμα 117/2004 (Α' 82) όπως τρο¬ 
ποποιήθηκε με το π.δ. 15/2006 (Α' 12) και στη συνέχεια με 
το άρθρο 19 του π.δ. 114/2013 (Α' 147), κατά το μέρος που 
περιέχει συμμόρφωση με την οδηγία 2002/96/ΕΚ 

β) η Αριθ. 133480/2011 Υπουργική απόφαση (Β' 2711) κα¬ 
θώς και 

γ) κάθε άλλη διάταξη που αντίκειται στις διατάξεις της 
παρούσας απόφασης ή ανάγεται σε θέματα που ρυθμί¬ 
ζονται από αυτήν. 

Άρθρο 25 

Αλλες διατάξεις - Τροποποίηση του Παραρτήματος I 
του άρθρου 20 της αριθ. 12044/613/2007 
κοινής υπουργικής απόφασης (Β' 376) 

(άρθρο 30 οδηγίας 2012/18/ΕΕ) 

Στο Μέρος 1 του Παραρτήματος I του άρθρου 20 της 
αριθ. 2044/613/2007 κοινής υπουργικής απόφασης (Β' 376), 
όπως διορθώθηκε με το ΦΕΚ 2259/Β'/27-11-2007, στον τί¬ 
τλο «Πετρελαϊκά Προϊόντα» προστίθεται περίπτωση (δ) 
ως εξής: «δ) βαρύ μαζούτ». 

Άρθρο 26 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως, εκτός εάν 
προβλέπεται διαφορετικά στις επί μέρους διατάξεις της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαΐου 2014 

